text:
sam.
24
sept.
2011
ISOMO RYA MBERE
Igitabo cya Nehemiya (Neh 8, 1-4a.5-6.8-12)
Mu mboneko z’ukwezi kwa karindwi, 1imbaga yongera gukoranira ku kibuga cy’imbere y’Irembo ry’Amazi, bose bashyize hamwe. Nuko babwira Ezira, umwanditsi, ngo azane igitabo cy’Amategeko ya Musa, Uhoraho yari yarahaye Israheli. 2Ezira, umuherezabitambo, azana igitabo cy’Amategeko imbere y’ikoraniro ryose. Kuri uwo munsi wa mbere w’ukwezi kwa karindwi hari hateraniye abagabo, abagore, mbese n’abandi bose baciye akenge. 3Nuko kuva mu museke kugeza ku manywa y’ihangu, Ezira asomera icyo gitabo aho ku karubanda imbere y’Irembo ry’Amazi hateraniye abagabo, abagore, mbese n’abandi bose baciye akenge. Imbaga yose yari yitonze, bateze amatwi igitabo cy’Amategeko. 4aUmwanditsi Ezira yari ahagaze ahantu hirengeye bari bamuteguriye bakoresheje ibiti.
5Ezira abumbura igitabo bose bamureba, kuko aho yari ahagaze yabasumbaga uko bangana, maze akimara kukibumbura imbaga yose irahaguruka. 6Ezira abanza gushimira Uhoraho, Imana y’Igihangange, maze imbaga na yo ishyira amaboko ejuru, bose bakikiriza icyarimwe bati « Amen ! Amen ! » Nuko barunama, bapfukamira Uhoraho bubitse uruhanga ku butaka. 8Ibyo Ezira yamaraga gusoma mu gitabo cy’Amategeko y’Imana, yabihinduraga mu rurimi rwa bose kandi akabibasobanurira maze bakabyumva.
9Nuko (Nehemiya, Umunyacyubahiro), Ezira, umuherezabitambo n’umwanditsi, hamwe n’abalevi basobanuriraga rubanda, babwira imbaga bati « Uyu munsi weguriwe Uhoraho, Imana yanyu !
Mwigira agahinda nk’aho mwapfushije kandi mwirira ! » Koko kandi imbaga yari yamaze kumva ayo magambo, maze bose baraturika bararira. 10Ezira arongera arababwira ati «Nimugende murye inyama z’amatungo y’ imishishe, munywe n’inzoga ziryohereye kandi musangire n’abatagize icyo bategura; kuko uyu munsi weguriwe Nyagasani. Ntimugire agahinda, kuko ibyishimo by’Uhoraho ari byo buhungiro bwanyu. » 11Maze abalevi na bo bagahoza imbaga bavuga bati « Nimuceceke kuko uyu munsi ari umunsi mutagatifu ; kandi mwikomeza kugira agahinda ! » 12Nuko rubanda bose bajya kurya no kunywa, boherereza n’abatagize icyo bategura maze bose baridagadura; kuko bari bumvise neza ijambo babwiwe.
ZABURI (Zab 19 (18), 8, 9, 10, 11)
Inyik/ Amategeko y’Uhoraho anezereza umutima.
Itegeko ry’Uhoraho ni indakemwa,
rikaramira umutima.
Amabwiriza y’Uhoraho ni amanyakuri,
abacisha make akabungura ubwenge.
Amateka y’Uhoraho araboneye,
akanezereza umutima ;
amategeko y’Uhoraho ni uruhehemure,
akamurikira umuntu.
Igitinyiro cy’Uhoraho kiraboneye,
kigahoraho iteka ryose.
Ibyo Uhoraho yemeje ni amanyakuri,
byose biba bitunganye.
Bikwiriye kwifuzwa kurusha zahabu,
kurusha ikirundo cya zahabu iyunguruye ;
biryohereye kurusha ubuki,
kurusha ubuki bw’umushongi bukiva mu binyagu !
IBANGONDIRIMBO RIBANZIRIZA IVANJILI (Mk 1, 15)
Alleluya Alleluya.
Ingoma y’Imana iregereje:
Nimwisubireho maze mwemere Inkuru Nziza !
Alleluya.
IVANJILI
+ Luka (Lk 10, 1-12)
Muri icyo gihe, 1mu bigishwa ba Nyagasani ahitamo abandi mirongo irindwi na babiri, maze abohereza imbere ye babiri babiri, mu migi yose n’ahandi hose yajyaga kunyura. 2Arababwira ati «Imirima yeze ni myinshi, ariko abasaruzi ni bake ; nimusabe rero Nyir’imyaka yohereze abasaruzi mu mirima ye. 3Ngaho nimugende; dore mbohereje nk’abana b’intama mu birura. 4Ntimugire icyo mujyana, kaba agasaho k’ibiceri, waba umufuka, zaba inkweto ; kandi mwirinde guhera mu nzira rnuramukanya. 5Urugo rwose mwinjiyemo mubanze muvuge muti ”Amahoro kuri iyi nzu !” 6Nihaba umuntu w’amahoro, amahoro yanyu azamusakaraho ; nahabura azabagarukira. 7Mugume muri iyo nzu, munywe kandi murye icyo babahaye, kuko umukozi akwiriye igihembo cye. Ntimukave mu nzu mujya mu yindi. 8Umugi wose muzinjiramo bakabakira, muzarye ibyo babahereje. 9Mukize n’abarwayi muhasanze kandi mubabwire muti “Ingoma y’Imana ibari hafi !” 10Naho rero umugi wose muzinjiramo ntibabakire, muzajye mu materaniro yabo muvuge muti 11”Dore n’umukungugu w’umugi wanyu wadufashe ku birenge, turawukunguse kandi turawubasigiye ! Icyakora mubimenye neza, Ingoma y’Imana ibari hafi.” 12Ndabibabwiye : kuri wa munsi w’urubanza, Sodorna izababarirwa kurusha uwo mugi.»


c: text/html

text:
mar.
08
févr.
2011
ISOMO RYA MBERE
Isomo ryo mu gitabo cy’Intangiriro (Intg 3, 1-8)
1Inzoka yari inyaryenge kurenza izindi nyamaswa zose zo mu gasozi, Uhoraho yari yarahanze. Ibaza umugore iti «Koko Imana yaravuze ngo ntimukagire igiti cyo muri ubu busitani muryaho?» 2Umugore asubiza inzoka ati «Imbuto z’ibiti byo muri ubu busitani dushobora kuziryaho, 3naho ku mbuto z’igiti kiri hagati y’ubusitani, Imana yaravuze iti “Ntimuzaziryeho, ntimuzazikoreho, ejo mutazapfa.” » 4Inzoka ibwira umugore iti «Gupfa ntimuzapfa! 5Ahubwo Imana izi ko umunsi mwaziriyeho, amaso yanyu azahumuka maze mukamera nk’Imana, mukamenya icyiza n’ikibi.» 6Umugore arareba asanga cya giti kiryoshye, kinogeye amaso kandi cyanashobora gutanga ubwenge. Asoroma imbuto zacyo aryaho, ahaho n’umugabo we bari kumwe. Na we ararya. 7Nuko amaso yabo bombi arahumuka, bamenya ko bambaye ubusa. Nuko badodekanya amababi y’umutini maze barayacocera. 8Ngo bumve Uhoraho Imana wagendagendaga mu busitani mu mafu y’igicamunsi, umugabo n’umugore we bihisha Uhoraho Imana mu biti by’ubusitani.
ZABURI (Zab 32 (31), 1-2, 5cd, 6, 7)
Inyik/ Hahirwa umuntu wababariwe igicumuro cye.
Hahirwa umuntu wababariwe igicumuro cye,
icyaha yakoze kikarenzwa amaso!
Hahirwa umuntu Uhoraho adahamya icyaha yakoze,
n’umutima we ntugire uburiganya.
Naravuze nti«Ngiye kubwira uhoraho ibicumuro byanjye»,
maze nawe untura umutwaro w’ibyaha byanjye. .
Ni ko ugenzereza umuyoboke wese ukwiyambaje,
Igihe cyose aje akugana.
N’aho amazi y’umwuzure yasendera,
Nta bwo ateze kumugeraho.
Ni wowe bwugamo bwanjye, ukandinda amakuba,
Ugatuma mpanika indirimbo z’abarokowe.
IBANGONDIRIMBO RIBANZIRIZA IVANJILI (Zab 51 (50),17)
Alleluya Alleluya.
Nyagasani, bumbura umunwa wanjye,
maze akanwa kanjye gatangaze ibisingizo byawe.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 7, 31-37)
Muri icyo gihe, 31Yezu ava mu gihugu cya Tiri yambukiranya igihugu cya Sidoni, agaruka ku nyanja ya Galilea yerekeje kuri Dekapoli. 32Nuko bamuzanira igipfamatwi kidedemanga, baramwinginga ngo amuramburireho ibiganza. 33Amuvana muri rubanda, amujyana ahitaruye, ashyira intoki ze mu matwi ye, nuko , acira amacandwe ayamukoza ku rurimi. 34Hanyuma yubura amaso; ayerekeje ku ijuru, asuhuza umutima ati «Efata », bikavuga ngo «Zibuka». 35Ako kanya amatwi arazibuka, n’ururimi rwe ruragobodoka maze atangira kuvuga neza. 36Maze Yezu abihanangiriza kutagira uwo babibwira, nyamara uko abihanangiriza akaba ari ko barushaho kubyamamaza. 37Bagatangara cyane bakavuga bati « Byose yabikoze neza; atuma ibipfamatwi byumva n’ibiragi bivuga.» .

robotstxt: allowed

filter: keep


text:
Mbese uri umuyobozi mwiza? Dore iminzani 3 wakwipimiraho! - Carey Nieuwhof
Kimwe mu bintu by’ingenzi ugomba kumenya nk’umuyobozi ni ukumenya niba urimo kuyobora neza. Iyo utabizi, birushaho kugushyira mu rujijo. Ubusanzwe, bagenzi bawe bazakubwira uko bakubona cyangwa abandi bakubwire uko bakubona nk’umuyobozi. Ariko hejuru y’ibyo ni iki kizakubwira yuko uri umuyobozi mwiza?
Hari uburyo bworoshye bwo kubipima. Ubwo buryo nta bundi, ni ukwibaza ibibazo 3 byoroshye. Ibi ntibyagufasha kumenya byose kuri wowe, ariko byagufasha kumenya aho wikosora:
Kuki ibi ari ingirakamaro?
Mbona abayobozi benshi batamenya neza uburyo barimo kuyobora. Ibi bigaragarira mu buryo bubiri:
Bayobozi bakabya, bakumva yuko bayobora neza rwose
Hari abandi bayobozi basuzugura uburyo bayobora, bakumva bayobora nabi cyane.
Niba wumva ko urimo gukora neza kurusha uko ukora, ni wowe wa nyuma ugomba kumenya ko ukeneye guhindura. Kandi niba uko witekereza nk’umuyobozi ari ko uri, ufite ubushobozi bukomeye.
Kwisuzuma rero nk’umuyobozi bizaguha ubushobozi bwo kuyoborana umurava wose.
Iminzani 3 wapimiraho ubuyobozi bwiza
Kugira ngo upime ubuyobozi bwawe, gerageza usubize ibi bibazo utabogamye:
1. Mbese hari umuntu ugukurikiye?
Bumwe mu buryo bwiza bwo kumenya niba uri umuyobozi mwiza, ni ukureba mu bitugu byawe ukamenya niba hari ugukurikiye. Niba nta we ugukurikiye (cyangwa niba ari bake), ubwo ntuyoboye. None se uvugishije ukuri, hari ugukurikiye?
2. Ni nde ugukurikiye?
Kugira abagukurikira ni kimwe, ariko ikindi ni ukumenya abagukurikiye abo ari bo. Abayobozi beza bazakurikirwa n’abantu beza.
Abagukurikiye bagaragaza ubuyobozi bwawe ubwo ari bwo.
3. Ukurikiye nde?
Iki noneho si ikibazo cy’uwo ukurikiye, ahubwo ni uwo ukurikiye. Aha simvuga ibyo wumva, ibitabo usoma, cyangwa amanama ujyamo. Uko wakwigira ku bo wumva, ikindi cy’ingenzi ni ukumenya abo mugendana.
Kuri icyo, ibaze uti:
Ni nde ntindana na we mu buzima?
Ni nde utuye mu mutima wanjye?
Ni nde nigiraho?
Mbese abo ngendana na bo basa n’umuyobozi nshaka kuzaba we mu myaka 5 izaza?
Mbese abo ngendana na bo bamfasha kuba umuyobozi Imana ishaka ko mba we?
Niba rero ibi bibazo bigutsinze, ugomba guhindura abo ugendana na bo. Shaka abayobozi bashobora kugufasha kumenya ubushobozi wifitemo. Bikore nonaha, kuko atari byiza ko ukomeza gukorera ku gitotsi wakibonye!
Imana iguhe umugisha!


text:
Bigogwe: Abimuwe mu ishyamba rya Gishwati bugarijwe n’ikibazo cy’ubukene
Nyuma y’aho bamwe mu baturage bari batuye mu ishyamba rya Gishwati bimuwe mu rwego rwo kurengera ibidukikije, bamwe bagatuzwa mu Murenge wa Bigogwe Akarere ka Nyabihu, baravuga ko bugarijwe n’ubukene kuko ngo benshi badafite aho bahinga.
Umwe muri abo bimuwe utuye mu mudugudu wa Bikingi, mu Murenge wa Bigogwe, yatangarije IGIHE ko kubona ibyo kurya kuri bo ari ikibazo, kuko ngo abenshi mu bari bafite aho bahinga ubuyobozi bwabahagarikiye ibikorwa byabo, bityo bagasaba ubuyobozi bw’Akarere (...)
Nyuma y’aho bamwe mu baturage bari batuye mu ishyamba rya Gishwati bimuwe mu rwego rwo kurengera ibidukikije, bamwe bagatuzwa mu Murenge wa Bigogwe Akarere ka Nyabihu, baravuga ko bugarijwe n’ubukene kuko ngo benshi badafite aho bahinga.
Umwe muri abo bimuwe utuye mu mudugudu wa Bikingi, mu Murenge wa Bigogwe, yatangarije IGIHE ko kubona ibyo kurya kuri bo ari ikibazo, kuko ngo abenshi mu bari bafite aho bahinga ubuyobozi bwabahagarikiye ibikorwa byabo, bityo bagasaba ubuyobozi bw’Akarere gukora uko bushoboye ngo bafite ikibazo kibakomereye.
Umuyobozi w’Akarere ka Nyabihu, Addoulatif Twahirwa, avuga ko mu rwego rwo guhangana n’icyo kibazo, Umurenge wa Bigogwe washyizwe mu mirenge igomba gufashwa muri gahunda ya VUP, ku buryo ngo abafite ibibazo by’ubukene nk’abakecuru, bahabwa inkunga z’ako kanya.
Twahirwa kandi yatangaje ko aba baturage bateguriwe umushinga wo korora inkoko ufite agaciro ka miliyoni 30, ku buryo mu minsi mike uzaba ubagezeho, bakivana mu bukene.
Ku birebana no kuba badafite imirima yo guhinga, Twahirwa yagize ati “Kugeza ubu Leta yashyizeho komite ishinzwe gushyiraho ibice bizakorerwamo imirimo y’abaturage nk’ubuhinzi n’ubworozi, mu gihe gito baraba batangiye guhinga uretse ko n’abasanzwe bafite imirima bakomeje akazi kabo.”
Bimwe mu byo abaturage basaba, ni uko ibyo bizezwa n’ubuyobozi bw’Akarere byashyirwa mu bikorwa, ntibikomeze kuvugwa mu magambo gusa.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Iwacu ni mu ijuru- Past Uwambaje Emmanuel
Muri iyi nyigisho turaganira ku ijuru. Dutangira turarebera hamwe uko umukristo wihannye akakira Yesu, mu buzima bwe bwose no mu byo akora byose, agomba kugira intego yo kujya mu ijuru.
Inyigisho yonyine rukumbi ishobora kutumara umubabaro ni uko tuzajya mu ijuru nk’uko umuririmbyi yaririmbye ko ntacyo umubabaro umutwaye kuko azawibagirirwa kwa Yesu, aho tuzaba ibihe bidashira; mu isi tuhaba akanya gato; niyo mpamvu tugomba kubwirwa ubutumwa bw’iwacu nk’uko umwanditsi w’igitabo cy’abafilipi yavuze ngo ariko twebwe ho iwacu ni mu ijuru niho dutegereje ko umukiza wacu azava. (Abafilipi 3:20)
Ubundi butumwa bwose budakangurira abantu kujya mu ijuru ni ububakumbuza isi kandi izashirana no kwifuza kwayo. Imana ishaka ko abantu batunga ijuru bakiri mu isi.
Imana yanyujije Abisiraheli mu butayu kugirango ibanze ibamaremo ibyo kwa Farawo ngo batunge Kanani muri bo gusa.
1. Naho twebweho iwacu ni mu ijuru.
Iyo urebeye inyuma ku mukristo ubona hari ubutayu ariko muri we imbere imvura igwa, rero bizatuma twumva ko nubwo twanyura mu butayu bw’iyi si hari Kanani twateguriwe.
Nta kiza kiba ahantu hatari iwanyu! Habaye iwacu ryari gute? ryari? Kugirango umuntu avuge ngo ahantu ni iwabo, biterwa n’ibintu bitatu:
1. Bitewe n’umuntu ukubyara ufata ubwenegihugu bwe; aho papa wawe ukubyara avuka ni ho haba ubwenegihugu bwawe. Ugira uburenganzira bwose kubera ukubyara
2. Adoption: iyo wiyandikishijeho umwana naho waba utaramubyaye icyo gihe agira uburenganzira ku mutungo wawe wose.
Abakire benshi iyo batwite bajya kubyarira mu gihugu gikomeye kuko uwo mwana aho avukiye afata ubwenegihugu bwaho.
Kuba turi abana b’Imana ntitubyigira ahubwo turi bo kuko no mu maraso turi bo. Dufite uburenganzira kuby’Imana ifite n’aho iba kuko turi abayo, mukuru wacu ni Yesu nubwo ari we wabyaye itorero, yasenze gatatu, arakubitwa ava amaraso ku bwacu bivuze ko ku musaraba twavutse kubw’ayo maraso y’igiciro.
Yohana1:12
Icyakora abamwemeye bose bakizera izina rye, yabahaye ubushobozi bwo kuba abana b’Imana.
Hari ahantu umuntu ataha, acumbitse cyangwa iwabo. Twebwe turacumbitse kuko iwacu ari mu ijuru rero iyo umuntu ari umucumbitsi agira uko yitwara.
Ntitugomba kwitwara nk’ab’isi kuko turi abashyitsi n’abimukira, ntidukwiye kwiganyira nk’uko ab’isi babigenza, ino si iwacu kuko dufite gakondo y’abana b’Imana.
Mumaranishe imibabaro kubwirana ko ino atari iwacu.
2. Ijuru turibanamo na Kristo. Abefeso 2:6-7
Nuko ituzurana na we, itwicaranya na we mu ijuru mu buryo bw’umwuka turi muri Kristo Yesu, kugira ngo mu bihe bizaza izerekane ubutunzi bw’ubuntu bwayo buhebuje byose, itugirira neza muri Kristo Yesu.
Twari twarapfuye tutazi Yesu ariko tumaze gukizwa ituzurana na we, itwicaranya na we mu ijuru mu buryo bw’umwuka.
Mu buryo bw’umwuka tujya mu ijuru kuko twabihawe rero ino si iwacu.
3. Duhoze umutima ku biri mu ijuru. Abakolosayi 3:1-2
Nuko rero niba mwarazuranywe na Kristo, mujye mushaka ibiri hejuru aho Kristo ari, yicaye iburyo bw’Imana.Mujye muhoza umutima ku biri hejuru atari ku biri mu si, kuko mwapfuye kandi ubugingo bwanyu bukaba bwarahishanywe na Kristo mu Mana.
Imibabaro ntizashira ahubwo tugira amahoro turi muri Kristo kuko turi mu gihugu kitari icyacu kandi nta gushidikanya mu ijuru hariyo umunezero kuko imibabaro yose izibagirana.
Amen.
Pasteur UWAMBAJE Emmanuel


text:
Zakayo yari umutunzi cyane, ari n’umusoresha (umukoresha w’ikoro ). Ariko yaje kubohoka, ababarirwa ibyaha byari bimubase yari yaragiye akora ku ngoma ya gikoroni y’abaroma bari barabakoronije.
Nk’uko Reverend Daniel Kolenda abivuga muri iyi nyigisho; yavuze ko Zakayo yari umutunzi cyane ndetse akaba n’umusoresha (umukoresha w’ikoro) mu gihe igihugu cya Roma cyabakoronizaga.
Zakayo mu misoreshereze ye yari umuntu wakoraga ibishoboka kugira ngo yigwizeho ubukire. Ibyo akaba yarabikoraga yiba imisoro y’abaturage. Bivuga ko ayo umuntu yabaga ategetswe kwishyura y’umusoro Zakayo yarenzagaho akamuca menshi kugira ngo na we yisagurire (gupyeta) icyo ashyira mu mifuka ye dore ko ngo umugore we yari yaramudodeye ipantaro ifite imifuka miremire yo kujya apakiramo ya mafaranga yabaga yibye ku misoro yasoreshaga.
Bukeye rero nk’uko yari yarabigize akamenyero, haje umuntu aje kwishyura imisoro nk’uko bisanzwe. Maze mu gihe Zakayo yarimo abara ya mafaranga ; wa muntu atangira kumubwira inkuru zasohotse mu binyamakuru ivuga ko mu gace k’iwabo ka Yeriko haribuze umugabo w’igitangaza kandi udasanzwe ukiza abantu indwara, akaba umugabo utanga amahoro ku bayabuze.
Zakayo rero n’ubwo yajyaga ataha afite ibifaranga byinshi muri ya mifuka mirermire twababwiye, yajyaga agera mu rugo iwe agashyira ku kimeza (ameza manini) kinini bari bafite akayabara we n’umugore we maze bombi bakishima.
Gusa nubwo bishimaga byabaga ari iby’akanya gato kuko iyo bamaraga kuzimya amatara bagiye kuryama zakayo yaburaga amahoro agatangira gutekereza babantu bose yabaga yibye amafaranga muri bwa buryo. Ni yo mpamvu rero Zakayo akimara kumva ibyo uyu mugabo yari amaze kumubwira ibya za nkuru zasohotse mu binyamakuru ; yahise agira amatsiko yibaza ati uwo mugabo ni mumntu ki ? yahise ajugunya ya mafranga hasi maze abwira wa mugabo ati ku musoro wari umpaye ndahita nkugabanyiriza ho 50% ku bw’inkuru nziza umpaye.
Nk’uko tubisanga mu gitabo cy’umuhanuzi Luka 19 :11 Yesu akigera i Yeriko wa mugabo mutoya kandi mugufi cyane yari yahageze kare ariko anafite amatsiko menshi yo kureba Yesu yari yumvise bavuga asa. Gusa nti byari bimworoheye kuko yari mugufi. Cyakora byamwanze mu nda arabukwa igiti cy’umuvumu cyari hafi aho ahita acyurira kugira ngo abashe kwitereza Yesu. Nibwo Yesu rero yahise amukubita amaso aramwegera amusaba kumanuka mu giti amubwira ko iryo joro ari burare iwe. Bitewe n’uko Zakayo yagendaga yegerwa na We, niko yarushaga ho kumva arimo kubohoka muri we bityo kumanuka kuri we byari umunezero kuko yumva umutwaro umuremereye yari afite warimo umuvaho.
Nk’uko twabibonye muri aka gakuru dukesha umuvugabutumwa Daniel Kolenda; asoza akaba abwira abantu batarakira Kristo nk’Umwami n’umukiza wabo ko na bo bahindura inzira mbi bari mo bakamwakira (Kristo) nk’uko na Zakayo yahindutse kugira ngo baronke ubugingo buhoraho . « Hahirwa uwababariwe ibyaha bye bigatwikirwa » (Zaburi 32 :1).


text:
Korari Gahogo na Jehovayire zirafasha abanya Muhanga gusoza iyi weekend neza mu gitaramo cyo guhimbaza Imana
Korari Gahogo isanzwe ikorera umurimo w’Imana mu itorero rya ADEPR, Paruwasi ya Gahogo, ku mudugudu wa Gahogo yateguye igitaramo cyo kumurika Alubumu ya kabiri y’indirimbo zayo z’amashusho. Muri iki gitaramo Korari Gahogo izifatanya na Korari Jehovayire ya CEP-ULK kuri iki cyumweru tariki 30/08/2015 kuva sa munani z’amanywa, kikazabera kuri stade ya Muhanga.
Iyi Alubumu Korari Gahogo izaba imurika yitwa ‘’Warahabaye.’’
Mbere gato ariko y’uko uyu munsi nyir’izina ugera iyi korari iraza gusogongeza abakristo b’aho ibarizwa kuri uyu wa gatandatu nyuma gato y’umuganda ,mu rusengero rw’Adepr Paruwasi ya Gahogo ku umudugudu wa Gahogo, aho hazatangirizwa igiterane izifatanyamo n’amakorari nk’Itabaza na Betesida zo kuri uyu mudugudu.
Korali Gahogo ni imwe mu makorali akunzwe cyane muri iki gihugu ikaba yaramenyekanye cyane mu ndirimbo Wanciye iki Yesu, ari nayo yitiriwe Alubumu yayo ya mbere, ikaba imaze gukora ibitaramo by’ivugabutumwa bitandukanye hirya no hino mu gihugu.
Iyi korari yatangiye umurimo w’Imana mu 1994 ifite intego yo kwamamaza ubutumwa bwiza binyuze mu ndirimbo no mu bikorwa by’urukundo.


text:
UGIYE I BURYASAZI
Kera habayeho umukobwa bamushyingira i Buryasazi. Nyirabukwe agize ngo aramuhereza isazi yatetse, nyiramama wanjye aranga ngo iwabo ntibarya isazi.
Bukeye nyirabukwe yenda akabya ashyiramo isazi, arapfundikira atereka ku ziko. Ahamagara umukazana we aramubwira ati « mwana wanjye, ngutwo utuboga twa sobukwe, uramenye ntidushirire, ucanire neza, nguwo n'umunyu uze gushyiramo twe tugiye guhinga kure.»
Nuko nyirabukwe yegura isuka akurikira abahinzi mu murima. Wa mugeni aherako yegera iziko aracanira. Isazi zimaze guhwana, igihe cyo gushyiramo umunyu kigeze, awushyiramo, ageze aho yenda agati akozamo ararigata ngo yumve uko bimeze; akojeje ku rurimi, yumva biraryoshye. Atereka akabya hasi akomeza gukozamo agati arigata; akabya kamaze guhora, araterura arumika ku munwa, rwumirana ubwo!
Nuko yigunga aho agakono kamubayeho ingunga! Igihe cy'amahingura kigeze, birashyira nyirabukwe araza. Ageze mu rugo ahamagara umukazana we ati « mbe nyamwali.» Undi yitabira mu gakono, ngo « HUUM.» « Ngwino unture.» « HUUM.» Nyirabukwe ageze aho yinjira mu nzu asanga agakono kumiye ku mukazana we, aratangara ati «byakugendekeye bite?» Undi abura icyo avuga. Nyirabukwe akamukuraho aragenda azana izindi sazi arateka, ashyiramo umunyu, igihe cy'ikaraba kigeze, ntiyirirwa abaza umukazana, amuhereza amazi arakaraba, kuko yari azi ko yavuye ku izima ! Nuko ashyira aho ngaho bararya.
Ngaho aho umugani wakomotse ngo « Ugiye i Buryasazi azirya mbisi!»


text:
YEWE UYU NAWE NUGUSEBYA ABABYEYI BIRAKWIYE NGUFUNGWA BURUNDU UMUGABO UNGANA GUTYA YARI AZI KO ATAZAFATWA ARIKO REKA IMANA IJYE IBAGARAGAZA.MURAKOZE
Ese uyu mugabo we baramupimye basanga ari mizima? So, ibi byo ni inkoramahano. Kuko ibi ntibisanzwe kabisa. Ku mukatira burundu byo birakwiriye.
isi irikumusozo! yegoko ubwoc gusambanya abakobwabe yarabuze abacecuru bagenzibe aha!
HARABANTU BINYAMASWAPE YAKABAYE ATAKIRI KURIYISI.
HARABANTU BINYAMASWAPE YAKABAYE ATAKIRI KURIYISI.
yesu we ibi nibihe byanyuma pe abana be yibyariye ? uyu mugabo nigikoko nshimiye ubutabera kubwo gukora akazi bashinzwe
IBO birabaje koko!! Cyakora nyina agaruke abareme agatima.
Njye simbyumva, yasambanyije umwe se abandi bagiye he bose, yegoko Mana yaremye ijuru ni isi, ubwose nise cg ni umugabo wa nyina,
Njye simbyumva, yasambanyije umwe se abandi bagiye he bose, yegoko Mana yaremye ijuru ni isi, ubwose nise cg ni umugabo wa nyina,
Mbega inkuru ibabaje ndasaba burimubyeyi wumugore ko yajya apfira abana be akabaruhana nukuri.ndizerako mama wabo yababaye kurushaho,uko atakibana na papa wabo.
Birababaje!!!umubyeyi wabo kweri .yewe isi yararangiyepe gusa gufungwa ntibihagije
UWO MUGORE NAWE ABIFITEMO URUHARE UBUNDI UBWO YAJYAGA HE?
Imana itabare isi kuko amahano nkaya arakabije


text:
Burera: Abarangije ayisumbuye bari mu itorero batezwe ho guhindura u Rwanda Paradizo
Guverineri w’intara y’amajyaruguru arasaba Intore z’urubyiruko rw’abarangije amashuri yisumbuye guhorana umutima w’ishyaka no gukunda igihugu cy’u Rwanda bagakomeza kugihindura mo Paradizo kuko aribo bayobozi b’ejo hazaza.
Tariki ya 06/12/2012 ubwo Bosenibamwe Aimé yatangizaga itorero ry’abarangije amashuri yisumbuye bo mu karere ka Burera bateraniye i Nkumba, yabwiye abari muri iryo torero ko u Rwanda rugeze kure rwihesha agaciro mu ruhando mpuzamahanga nyuma yo kuva mu bibazo bikomeye.
Yakomeje ababwira ko igihe kigera ku byumweru bitatu bazamara muri iryo torero bagomba kuzahavana umutima wo kwitangira igihugu kugira ngo gikomeze gitere imbere kuko n’abakitangiye bakakigeza aho kigeze ubu bari urubyiruko nkabo.
Guverineri Bosenibamwe yabwiye izo ntore ko ibibazo u Rwanda ruhura nabyo bagomba kwiga babizi kandi babifite mu mitima yabo kugira ngo bazabashe guhangana nabyo.
Agira ati “Ibyo muziga byose biraganisha aho ngaho…gukunda igihugu, kucyitangira, kugihindura igihugu gikomeye cyane. Aho wajya hose ukumva ufite ishema nk’uko bimeze ubungubuâ€.
Akomeza avuga ko ari ngombwa kubaka umuco wo gukunda igihugu mu rubyiruko rw’u Rwanda kugira ngo bazakomereze aho abayobozi b’iki gihe bazaba bageze mu guteza imbere u Rwanda.
Guverineri w’intara y’amajyaruguru yongera ho ko Itorero ry’igihugu ryatangijwe na Perezida w’u Rwanda Paul Kagame. Aho abanyarwanda bigiramo indangagaciro na kirazira by’umuco nyarwanda.
Ibyo byose byigirwa mu itorero bigamije kubaka umunyarwanda mushya ukomeye ku gihugu cye, watanga n’ubuzima bwe n’amaraso ye kubera igihugu cye nk’uko Guverineri w’intara y’amajyaruguru yabisobanuriye abanyeshuri bari mu itorero i Nkumba.
Yakomeje ababwira ko bafite ubutumwa bukomeye bwo gukomeza guhindura u Rwanda mo paradizo. Abarangije amashuri yisumbuye bari muri iryo torero nabo bemeza ko biteguye gukorera u Rwanda mu buryo bushoboka.
Akarere ka Burera gafite urubyiruko rurangije amashuri yisumbuye ruri mu itorero rugera ku 1039. Bagabanyijwe mu ma site atatu. Barimo 464 bari i Nkumba, 322 bari muri TTC Kirambo na 253 bari muri E.S.Kirambo.


text:
Mu mateka y’umuziki w’indirimbo zihimbaza Imana mu Rwanda ni bwo bwa mbere abahanzi bo hanze y’u Rwanda basubiyemo indirimbo y’umuhanzi wo mu Rwanda bakanayikorera muri studio . Aya mateka yakozwe n’umuhanzi Janvier Kayitana ubwo abahanzi babiri bo muri Kenya basubiragamo indirimbo ye ‘ Jehovah ‘ yakozwe na Producer Pastor P. ‘ Yehovah ‘ n’indirimbo yahawe igihembo mu mwaka wa 2015 ... Read More »
AMAKURU YO MU RWANDA
Apôtre Dr. Paul Gitwaza ahamya ko abajijutse ari bo barozi bakorana n’imyuka mibi
Intumwa y’Imana Dr Paul Gitwaza agaragaza ko muri iyi minsi abantu benshi biyita abakomeye n’abahanga bahanitse bakoresha imyuka ndetse n’ibikorwa byose bikorwa birimo imyuka, agasanga abasenga Data mu Mwuka no mu kuri ari bo batazagushwa n’iyi minsi mibi . Apôtre Gitwaza avuga ko mu bihe bitandukanye mu mateka y’isi, abantu bakoresheje ubwenge bwabo kugira ngo babeho. Avuga ko ubwenge bwabo ... Read More »
Ku ncuro ya 5 Korari Besalel yateguye igiterane gitangira umwaka itumira Korari Umuriri ya Jenda.
Korari Besalel ikorera umurimo w’Imana mu itorero rya ADEPR ku mudugudu wa Murambi, muri Paruwasi ya Nyanza mu itorero ry’Akarere ka Kicukiro yateguye igiterane cyagutse kizamara iminsi itatu, ikazafatanya na Korari Umuriri izaturuka mu karere ka Nyabihu kuri Paruwasi ya Jenda, ku mudugudu wa Jenda. Iki giterane kigiye kuba ku ncuro ya 5 nk’uko basanzwe babikora mu ntangiriro za buri ... Read More »
Umuhanzi Serge Iyamuremye yaciye amarenga y’urukundo akunda umukobwa yihebeye uba muri Leta zunze ubumwe z’Amerika .
Serge Iyamuremye ni umwe mu bahanzi nyarwanda bamaze kubaka izina rikomeye mu bahanzi baririmba indirimbo zihimbaza Imana mu Rwanda no mu karere k’Afrika y’Iburasirazuba no hagati . Uyu muhanzi ukiri ingaragu akora indirimbo ze mu njyana ya R&B , Pop na Afro beat […]. Ku isaha ya saa sita n’iminota mirongo itanu n’ine ( 12:54 Am ) z’i Kigali kuri ... Read More »
Ni inshingano zacu kumenyesha urubyiruko ko kunezeza umubiri rugendera mu bigare birugusha mu byaha ari bibi — ‘ The Chrap ‘
Abahanzi baririmba indirimbo zihimbaza Imana mu njyana ya Hip Hop bavuga ko bafite inshingano zo kumenyesha urubyiruko ko kunezeza imibiri bagendera mu bigare bibagusha mu byaha ari bibi kandi Imana ibihanira . Aya ni amwe mu magambo yatangajwe na Uwineza Clarisse uzwi kw’izina ry’ubuhanzi Neza The Pink , akaba n’umwe mu bagize itsinda ry’Abaraperi ‘ The Chrap ‘ rigizwe na ... Read More »
Kwigisha Ijambo ry’Imana mu kuri ni byo byarandura urumamfu mu matorero -Pasiteri Antoine Rutayisire
Reverand Pasiteri Antoine Rutayisire ahamya ko mu matorero menshi bakwiye kwigisha ijambo ry’Imana mu kuri no mu mwuka kugira ngo bigire umumaro wo gutuma umubare w’abakora ibyaha n’abagana inzira y’irimbukiro ugabanuka. Mu Rwanda ndetse no ku isi havuka amatorero menshi umunsi ku munsi, ariko ugasanga n’ubundi imbuto z’abayasengeramo zidakwiriye abihannye. Ibi bituma abenshi bagana irimbukiro cyangwa batazabona ubwami bw’Imana. Reverand ... Read More »
Mumfashe Duhimbaze : igitaramo cyo kumurika Album Penuel Worship Team yemeza ko kizahindura benshi
Penuel Worship Team imaze imyaka 17 ikora umurimo w’Imana, igarukanye igitaramo gishyushye cyo kumurika Album yabo kizaba kuri iki cyumweru. Ubundi Penuel Worship Team ni itsinda ry’abaramyi bamaze imyaka 17 bakora umurimo w’ivugabutumwa mu ndirimbo. Bakorera uwo murimo w’Imana mu itorero CELPAR Kimihurura . Nk’uko twabitangarijwe n’umuririmbyi akaba anashinzwe kugorora amajwi ndetse akaba n’umwanditsi mukuru muri Penuel Woship Team, Bwana ... Read More »
RUBAVU: Umuyobozi w’idini ya Islamu yasabye abayoboke baryo kwirinda ubuhezanguni.
Mu biganiro byahuje Polisi y’u Rwanda n’abayoboke b’idini ya islamu bo mu karere ka Rubavu ku itariki ya 7 Mutarama 2017, Mufti Sheih Hitimana sallim, yasabye abayisilamu bagenzi be kwirinda no kurwanya ibikorwa bihabanye n’imyemerere ya Kiyisilamu birimo ubutagondwa n’ubuhezanguni. Mufti Hitimana yasabye ababyeyi n’abarezi gukangurira urubyiruko rwo mu idini ya Islamu kwirinda ibikorwa nk’ibi, kuko bugira ingaruka nyinshi, kandi ... Read More »
Imana ntishaka umuntu ufite ubuhanga buhanitse cyangwa wubatse izina , Irashaka umuntu uyikunda . ’ Icyo Imana yifuza ku bayobozi b ’ Amatorero .’
Akenshi abantu bakunze kureba umuntu uko agaragara, uko akomeye, bakabona yujuje ibya ngombwa byo kuyobora. Ariko uko byagenda kose ibyo umuntu yitaho ahitamo umuyobozi akenshi bitandukanye n’ibyo Imana igenderaho ihitamo uwo ishaka ko ayobora abantu bayo. Ingero nyinshi zigaragarira mu buryo Imana yatoranyije Umwami Dawidi , ndetse n’abandi banyabigwi dusoma muri Bibiliya . Bose nta numwe watangaga icyizere cyo kuzaba ... Read More »
‘ Patient Bizimana , Arsene Manzi , Eddy Kamoso ‘ ni bamwe mu bavugabutumwa batumiwe mu giterane cyateguwe n’ Itorero GSCC.
‘ Back to School ‘ n’igiterane cyo kuramya no guhimbaza cyateguwe n’Itorero ‘ Umwungeri mwiza ‘ bisobanuye mu rurumi rw’ Icyongereza ‘ Good Shepherd Community Church ‘ rikorera i Nyarutarama mu mujyi wa Kigali . Iki giterane kizaririmbwamo n’Abaramyi batandukanye barimo ‘ Patient Bizimana , Arsene Manzi , Eddy Kamoso n’Umuvugabutumwa Louis Manishimwe ‘ . Kizaba ku Itariki ya 15 ... Read More »


text:
Ibi byatangajwe nyuma y’amahugurwa Urwego rw’Umuvunyi rwahaye abanyamakuru, ku ruhare rwabo mu gukumira no kurwanya ruswa, yabaye ku wa gatatu tariki ya 07 Ukuboza 2016.
Umuvunyi wungirije ushinzwe gukumira no kurwanya ruswa n’ibyaha bifitanye isano na yo, Musangabatware Clement, yavuze ko itangazamakuru naryo rigomba gutanga umusanzu mu kurwanya ruswa.
Agira ati “Tuzakomeza kubaba hafi yaba mu bushobozi no kubaha ubumenyi kuko ni wo muyoboro w’abaturage n’abayobozi kandi itangazamakuru naryo rigomba kuduha uwo musanzu wo kurwanya ruswa aho iri hose.”
Ibi yabitangaje nyuma yuko bamwe mu banyamkuru bagaragaje ko bikigoye gukora inkuru zicukumbuye kuri ruswa mu gihe ngo usanga byinshi mu bitangazamakuru nta mafaranga bigira atuma bakora ubucukumbuzi bwimbitse no kugera aho ibyaha bibera.
Ibi ngo binajyana no kuba hari bamwe mu banyamakuru bitinya bitewe n’impamvu zitandukanye; nkuko Mutesi Scovia abisobanura.
Agira ati “Gukora inkuru zicukumbuye kuri ruswa no kuyitunga agatoki bisaba ubushobozi butoroshye kubona mu itangazamakuru ryo mu Rwanda. hari abanyamakuru bitinya bitewe n’uko abo bakoraho inkuru bakomeye.
Cyangwa se bababwira nabi bakabireka, ariko hari n’ibica intege nko kuba hari abahabwa akandi kazi nyuma yo kwirukanwa bashinjwa ruswa mu kazi ka mbere.”
Mbungiramihigo Peacemaker umunyamabanga nshingwabikorwa w’inama nkuru y’itangazamakuru (MHC) akangurira abanyamakuru kuba abanyamwuga n’inyangamugayo bityo ntibagwe mu mutego.
Agira ati “Abanyamakuru bafite uruhare rufatika mu kurwanya ruswa imunga ubukungu bw’igihugu, birasaba ko baba banyamwuga bakubahiriza amahame y’itangazamkuru, ntibagwe mu mutego w’abashobora kubakoresha mu nyungu zabo bwite.
Mu kwihesha agaciro no kugahesha umwuga bakora, tuzakomeza natwe inshingano zacu zo kubafasha mu bushobozi n’ubumenyi.”
Aya mahugurwa yahawe abanyamakuru ajyanye n’icyumweru cyahariwe kurwanya ruswa cyatangiye tariki ya 03 ukuboza kikazasozwa tariki ya 09 Ukoboza 2016.
Abanyarwanda n’itangazamakuru bakaba bakomeje gukangurirwa guhamagarira abandi ko ruswa imunga ubukungu bw’igihugu, ikimakaza icyenewabo, ikaryanisha abaturage, ikanangiza Politiki y’imiyoborere myiza.


text:
Nyamasheke: Abahinzi b’icyayi bafite akanyamuneza kubera amafaranga kibinjiriza
Abahinzi b’icyayi bo mu Karere ka Nyamasheke bavuga ko amafaranga bagikuramo yabakungahaje kuburyo ngo bamaze kubona akamaro ko kugihinga.
Bakomeza bavuga ko kubera amafaranga bakuramo batatekereza kwiruka imisozi bajya gusaba akazi ngo bakorere abandi.
Aha niho bahera bahamagarira abantu batandukanye kwihangira imirimo aho gukorera abandi. Bakomeza bavuga ko nk’abarangiza kwiga bakamara imyaka bicaye barabuze akazi bakwiye gukura amaboko mu mufuka bakikorera.
Minani Innocent, uvuga ko yahinze icyayi kuva mu 1970, kugeza ubu ngo ubukungu afite abukesha amafaranga akura mu cyayi.
Agira ati “Icyayi cyanyubakiye inzu, ihagaze muri miyoni 2RWf n’inka ebyiri. Cyandereye n’umuryango wanjye w’abana icumi.”
Akomeza avuga ko buri kwezi yinjiza ibihumbi 200RWf abikesha ubuhinzi bw’icyayi.
Mugenzi we witwa Uwamurengeye Costasia avuga ko iyo atekereje uburyo icyayi cyamuzamuye yumva afite akanyamuneza.
Agira ati “Umuhinzi uwo ariwe wese uhinga icyayi ntabwo yakena! Buri kwezi neza icyayi nkabona ibihumbi 200RWf, nk’umuhinzi utari umungisiyoneri (fonctionnel) mba numva ndi fiyeri.”
Abahinzi b’icyayi bahabwa 25% y’umusaruro uva mu ruganda rw’icyayi rwa Gisakura, aha akaba ariho bahera bashimira Leta y’u Rwanda.
Umuyobozi wungirije w’uruganda rwa Gisakura, Kanyensigye Emmanuel avuga ko abahinzi bahabwa 10% na koperative zabo ebyiri zigahabwa 15% asigaye. Ibyo ngo byatumye abahinzi bamenya agaciro kicyayi bituma umusaruro wiyongera.
Agira ati “Barasarura bakagurisha mu ruganda, umwaka washira tukabaha n’iyo nyungu. Urabona umusaruro uri kugenda wiyongera ugereranyije no mu myaka yashize.”
Akomeza avuga ko kuri ubu babona umusaruro w’icyayi uri hagati y’ibiro miliyoni umunani n’icyenda, mu gihe mu myaka yashize bezaga ibiro bibarirwa muri miliyoni esheshatu ku mwaka.
Umuyobozi wungirije w’Akarere ka Nyamasheke ushinzwe iterambere ry’ubukungu, Ntaganira Josue avuga ko hari abahinzi bari batangiye kurandura icyayi, bakanahingamo inturusu.
Ariko ngo babakanguriye kumenya agaciro k’icyayi kandi abaturage bamaze kubimenya.
Mu rwego rwo kurushaho kongera umusaruro, hategurwa umunsi w’umuhinzi w’icyayi. Abahinzi bagaragaje kongera umusaruro barahembwe. Bamwe bahembwe inka, imifariso, telefone byose bifite agaciro kagera kuri miliyoni 12RWf.


text:
Ubuyobozi bw’Akarere ka Rubavu butangaza ko buhangayikishijwe n’abaturage bakomeje kubyara mu kajagari, aho bwemeza ko hari ababyara batitaye ku bushobozi bwo kurera abo babyaye.
Ubushakashatsi bwashyizwe ahagaragara n’Ikigega cy’umuryango w’abibumbye cyita ku baturage kinafite mu nshingano gahunda zo kuboneza urubyaro, bugaragaza ko Akarere ka Rubavu kakiri hasi mu kuboneza urubyaro, aho bakiri ku kigereranyo cya 44%.
Sinamenye Jeremie Umuyobozi w’Akarere ka Rubavu, yagize ati "Dufite ubucucike buri hejuru cyane kuko abaturage 1000 batuye kuri Kilometero kare imwe kandi ntibinajyanye n’ubuso bw’Akarere, ku myororokere usanga gahunda yo kuboneza urubyaro ikorwa ariko bikiri hasi. Ikibazo kiri mu bantu babyara mu kajagari abana badashoboye kurera, ugasanga umubare w’abana bafite ntujyanye n’ubushobozi bwabo."
Akomeza agira ati "Usanga umubare w’abana udahuye n’ubushobozi bafite, gutegura igenamigambi bigomba kujyana n’imyororokere mu rwego rwo kugira ngo abantu bakore igenamigambi rishingiye ku mibare y’abantu n’aho batuye, kuva ku kagari kugera ku karere."
Dr Agnes Ntibanyurwa, umuyobozi wungirije w’ikigega cy’umuryango w’abibumbye cyita ku baturage kinafite mu nshingano gahunda zo kuboneza(UNFPA), yemeza ko imibare yo kuboneza urubyaro ikiri hasi cyane.
Avuga ko ku rwego rw’igihugu imibare y’ababyeyi baboneza urubyaro iri kuri 48%, mu karere ka Rubavu bikaba bigeze kuri 44%.
Yakomeje agira ati "Mu myaka y’uburumbuke aka karere karacyari hasi ugereranyije n’uturere two mu ntara y’Uburengerazuba, turifuza ko bikomeza kwiyongera kuko bibangamira igenamigambi ry’igihugu, abantu bakwiye kwifashisha gahunda zitandukanye zo kuboneza urubyaro mu rwego rwo kwirinda kubyara abo badashoboye kurera."
Uwineza Francine, Umuyobozi w’ishami ry’ubuzima mu karere ka Rubavu, avuga ko kuba kuboneza urubyaro bikiri hasi biterwa cyane n’imyumvire ikiri hasi y’ababyeyi, kuba urubyiruko rutisanzura mu kuringaniza urubyaro n’ibindi.
Agaragaza ko muri aka karere kubyara ku bangavu bikiri kuri 5.6% mu gihe mu mwaka wa 2018 intumbero ari 3.3%, aho yemeza ko igikenewe ari ukongera ibyumba by’urubyiruko mu bigo nderabuzima bikitabwaho, kandi bikaba bifasha urubyiruko kwisanzura.
Hari hamwe mu mirenge y’icyaro kubyara mu kajagari babigize nk’umuco, aho usanga ubuharike abaturage baho babufata nk’ikintu gisanzwe, ariko bigakunda guteza amakimbirane mu miryango ndetse akaba ari na kimwe mu bitera abana kuva mu mashuri bakajya mu buzererezi.
Abaturage bo muri Nyamugari mu murenge wa Ndego mu karere ka Kayonza bavuga ko bakusanyije amafaranga arenga miliyoni 6 ngo babone amazi meza, ariko ngo barayategereza baraheba. Igitekerezo cyo (...)
Umuyobozi w’akarere ka Rwamagana Mbonyumuvunyi Radjab, arasaba abaturage batuye muri aka karere kwirinda gukongeza ingengabitekerezo ya Jenoside mu bana bato, ahubwo bakayikumira kugira ngo (...)
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Mu gice giheruka Donald yabwiye umugore we ko adashaka ko umukobwa we Raissa akundana n’agahungu k’agakene nka Mateso, ese byaje kugenda gute?
Ku wa Gatanu ku mugoroba Donald yahamagaye Raissa amusaba kuza ngo yitegure urugendo ariko Raissa aramubwira ati:”nta kibazo tuzahurira ku kibuga ikanombe ejo saa yine” kuko bari bugende n’indege ya saa tanu n’igice.
Ubwo Donald na Chantal bari bicaye mu myanya y’icyubahiro i Kanombe babonye Raissa ahingutse afatanye agatoki ku kandi na Mateso ni uko barabasuhuza ariko Donald agira agahinda n’umujinya kuko yabonaga iby’umukobwa we n’uwo muhungu bigeze kure.
Bakihagera bahise babasaba kwinjira mu ndege ako kanya kugirango batangire banasakwe maze Raissa Isimbi Donald yegera Mateso aramuhobere cyane aramusoma aramwongorera ati “Nzagukumbura mukundwa”, Mateso nawe ati “ahubwo nagukumbuye jye utaranagenda”.
Ni uko Raissa ahita aturika ararira maze Mateso akura agatambaro mu mufuka aramuhanagura aramubwira ati “Tuza mukundwa ino ntera igiye kuba hagati yacu ntiteze kudutanya ahubwo ni umwanya mwiza wo gutekerezanyaho tutari bubonane”, nuko nyina wa Raissa araza amufata akaboko ariko agenda atabishaka gusa nta yandi mahitamo yari ahari uretse kubyemera akajyenda.
Indege yabajyanye yabagejeje muri Amerika idahagaze maze basanga George Maguey na bamwe mu basore be babategereje ku kibuga k’indege cya New York. Ako kanya imodoka zahise zibafata zibajya muri hoteli ihereye muri uwo mujyi yitwa Marriott ndetse ikaba yari n’iy’uwo muherwe George. Ababwira ko bari busangire nyuma y’amasaha ane bakaganira, ni uko bamaze gukaraba no kuruhuka neza bajya guhura na nyakubahwa George mu ruganiriro rw’iyo hoteli.
Baje basanga yahageze arimo kunywa amazi, ariko bagihinguka ISIMBI Raissa niwe wari uri imbere, George akimukubita ijisho amera nk’imboga zikubiswe n’umuriro!Yabona ikimero cy’uwo mwari inyinya n’imiterere ntagereranwa akumva ntiyamukuraho ijisho kuburyo na Donald yabonye ko umukobwa we ashobora kuba yafashe umutima wa George mpiri, ku mutima akicinya icyara ati “Icyampa ukaba utararongora nkamugushyingira ukandongoranya ifaranga”
George na Donald Kamanzi bafashe amafunguro baganira, bamaze kurya bajya mu muhezo bumvikana ku bijyanye n’inguzanyo bazaha Ikigega Nyafurika,George amwemerera milioni maganabiri z’amadorari zo gukoreshwa mu bikorwa byo gutera inkunga ubuhinzi muri Afurika. Ni uko George Maguey ahita asaba Donald ati:nonese aho kuguma hano muri hoteli mwaje tukajyana mu rugo iwanjye n’umuryango wawe? Donald ntiyatinzamo ahita abyemera maze George aramubwira ati “Ngaho mugende mwitegure nyuma y’isaha turagenda”.
Ako kanya n’ibyishimo byishi Donald yahise ajya kubimenyesha umuryango we ko Morguey yifuza kubajyana iwe mu rugo ariko ISIMBI ntiyigeze yishimira icyo gitekerezo gusa nta yandi mahitamo yari afite kuko ababyeyi batari kumusiga aho wenyine.
Baritegura ku mugoroba George araza arabafata berekeza mu nkengero z’umujyi ahari ikirwa uwo muherwe yari atuyemo.
Bari mu nzira George yafashe telefone ahamagara Julliet ariwe mugore bashyingiranwe aramubwira ati “Nkuzaniye abashyitsi b’Abirabura utegure amafunguro meshi”. Julliet wangaga abirabura cyane ntiyishimiye abo bashyitsi n’ubwo nta kindi yagombaga kurenzaho kuko bari bazanywe n’umugabo we.Niko kumusubiza ati “ko nabonye abirabura babyara nk’imbeba se ubwo uzanye abashyitsi cumi na bangahe ra? Undi ati “Ni umuryango umwe n’umwana wabo umwe gusa.”
Aba bashyitsi bageze mu rugo kwa George bwije bahita bajya mu bwiyuhagiriro bavuyeyo bahita bajya ku meza, Ariko Julliet ntiyari abitayeho rwose, gusa George we yakomezaga abaganiriza maze babereka aho baryama, ababyeyi ba Raissa bamaze kubona icyumba George aherekeza Raissa amwereka icyumba maze aramubwira ati “urare neza mukundwa”.
Iri jambo ryatumye Raissa agira ubwoba yibaza ikihishe inyuma y’ibyo byose ariko kuko yari ananiwe cyane ntiyamaze umwanya munini akibitekerezaho kuko yahise asinzira.
Mu gitondo nka saa tatu abandi bose bari babyutse bicaye mu busitani ariko ISIMBI yari atarabyuka, maze George yinjira mu cyumba yari aryamyemo asanga Isimbi yambaye ubusa arimo kubyuka, niko kumubwira ati “Ko watinze kubyuka mwari mwiza?” Undi ahita arwana no gufata isUme arakenyera n’isoni nyishi zivanzemo ubwoba bwishi ahita avuga ati naryamiriye mumbabarire kuko nari naniwe cyane.
Undi yahise amubwira ati “Jya mu bwogero rero ujye kumeza”. ni uko arangije arasohoka asanga ababyeyi b’uyu mukobwa, ariko akimara gusohoka Raissa yahise yicara ku buriri ararira ati “Koko mana yanjye uyu mugabo aranshakaho iki? Arangije arihanagura ajya koga ngo hato batavumbura ko atishimiye ubuzima bwa hano. Amaze koga araza afata ifunguro rya mugitondo maze akijya gusoza abona wa mugabo George araje amufata akaboko ati ‘Ngwino nkutembereze mu busitani bwa hano iwanjye.”
Ubwo Donald na Chantal bari bicaye mu busitani barya imbuto maze arangije George ajyana Raisa hirya cyane ahari hahinze ibinyomoro na pome bagezeyo afata pome imwe arayimuhereza maze Isimbi nawe ati “Murakoze’.
Muri uru rugo hari hateye imbuto z’ubwoko bwose wabona ku isi mbese umuntu wese yashoboraga kuba yakunda ubwo busitani. Mu gihe baganiraga yahisE atangira kumufata ku rutugu sinakubwira maze umukobwa atangira gutitira cyane kubera ubwoba. Maze hashize umwanya Raissa abwira uwo mugabo ati “Reka tujye aho ba mama bari ndumva nabakumbuye.”
Ni uko baragenda basanga ababyeyi b’uyu mukobwa ndetse mu bigaragara Donald yari yabonye neza ko uyu mugabo yakunze umukobwa we cyane kuburyo nawe yari yatangiye kuvuga ati “Nta kibazo n’ubwo yamuharika ariko akamurongora wenda naba nkize.”
Mu kanya gato Marie na Julliet na Raissa bahise bajyana mu gikoni ngo bategure amafunguro, ni uko George na Donald basigara baganira ndetse George ntiyatinya no kubwira uyu munyafurika ko yakunze umukobwa we cyane, ati “Donald ni ukuri ufite umukobwa mwiza! Ese yaba afite umukunzi?
Undi ati “Yee aramufite ariko ntacyo atwaye kuko ni akana bigana ku ishuri, undi ati : ndakwinginze mbwira icyo ushaka ariko umunshyingire kuko ndamushaka cyane ndetse umumpaye naguha iriya nguzanyo vuba cyane bidatinze! “ Undi ati “Bimparire mu gihe gito cyane”.
Murenzi Sixbert


text:
Amakuru agera kuri IGIHE avuga ko Gakuru yavumbitswe nk’urukwi mu itanura riherereye mu gishanga cya Nyirangari kiri munsi yo mu Ruhina, ari na cyo gikomeza kigahura n’icya Rugeramigozi mu Karere ka Muhanga.
Uwo musore yavumbitswe muri iryo tanura arara ashya kugeza ubwo igice cy’amaguru cyari gisigaye cyakuwemo mu gitondo cy’uyu wa Gatanu tariki ya 16 Nzeri.
Umuturage muri ako gace uwo musore yahiriyemo yatangarije IGIHE ko urebeye ku bisigazwa by’umubiri we, ntabwo yaba yahiriye muri iryo tanura by’impanuka, ahubwo ngo nta washidikanya ko yaba yatswitswe nkana.
Ibi kandi anabishingira ku kuba itanura riba rifite abarigenzura, bakaba bagombaga kuba bamutabaye, bityo abakurikiranaga iryo yahiriyemo bakaba ari na bo ba mbere bakwiye kubazwa iby’urupfu rwa Gakuru.
Vedaste Habinshuti, Umunyamabanga Nshingwabikorwa w’Umurenge wa Shyogwe yatangarije IGIHE ko yahamagawe mu masaha y’ijoro ubwo yari mu nama, abanza gushidikanya ku byo bari kumubwira, ariko nyuma ajyayo yibwira ko niba byanabayeho, uwo muntu yatabarwa akagezwa kwa muganga.
Ati “Saa mbili n’iminota nka 15 nahamagawe n’umuyobozi w’Umudugudu wa Karama, Akagari ka Ruli yampamagaye, ambwira ko hari umuntu batwitse mu itanura ry’amatafari, jye numvaga ibyo bari kumbwira bidashoboka nkibwira ko ari umuntu uhiye akantu gato.”
Uwo muyobozi ngo yahise ajyanayo na Polisi, bahageze basanga ni amaguru yonyine asigaye, igice cyo hejuru cyari cyikunjakunje kandi cyabaye amakara, umutwe wo wari wahiye washize burundu.
Mu kubaza amakuru ku rupfu rwa Gakuru, ngo abagabo batatu bashinzwe gucunga iryo tanura bo bitanaga ba mwana, aho umwe yavugaga ko atari ahari ibyo biba, undi na we akavuga ko yari yagiye iwe gufata ifunguro rya nimugoroba, ibyo bikaba byatumye bahita banafatwa ngo babe ari bo baherwaho mu iperereza mu gihe nyiri itanura we atari hafi aho.
Kugeza ubu ntihazwi niba uwo muntu yarasesetswe mu itanura ari muzima cyangwa niba yarabanje kwicwa, ibyo bikaba ari bimwe mu bizagaragazwa n’iperereza Polisi yahise itangira gukora.


text:
Oct 17, 2016 Adolphe Mitali Ayo Hanze 0
Byavuye muri
Info chretienne,
Umugore wo muri Siriya yagize inzozi zimeze kimwe inshuro 6, Umuntu w’Umugabo amubwira ko hari abagabo bagiye kuzaza kumureba aho iwe.
Muri iki gihe intambara ikajije umurego muri Siriya, ni nako abantu barimo kugenda bahinduka Abakristo mu buryo budasanzwe biyongera.
Mark Ellis, umunyamakuru wa God Reports, aratubwira uburyo Yesu yakoresheje kugira ngo akize umugore wo muri Siriya. Nkuko abitubwira ngo uwo mugore yarose inzozi z’ubwoko bumwe mbere y’Uko ikipe y’abakristo bakora ibikorwa by’ubutabazi binjira iwe.
” Mu nzozi ze yabonaga umugabo umubwira ko hari abagabo batatu bari bagiye kuza kuzamubwira Ubutumwa Bwiza”Ibi biravugwa n’umuyobozi wa Christian Aid Mission.
Amajoro 6 yose uwo mugore yagize izo nzozi, ariko ntiyasobanukirwa ibyo ari byo.Ku munsi wa karindwi, abagabo 3 bo mu ikipe yitwa CAM, baraje bakomanga ku rugi rwe. Akibabona yihutiye kujya kubakingurira.
” Bagifungura Bibiliya, umugore yahise apfukama” dore uko yabibwiye abo mu muryango we, yuzuye ibyishimo byinshi
” Aba nibo bagabo nabonaga mu nzozi umugabo ambwira ko bazaza”
Abamisiyoneri bashoboye kubwiriza Ubutumwa Bwiza umuryango wose.
“Bose bashoboye kwizera Kristo.”
Muri Siriya ubu ngo harimo kuboneka abakristo benshi, bakeneye kwitabwaho.Kuva Umwaka utangira habatijwe 230, 53 bashoboye kubatizwa umunsi umwe w’ibyishimo byinshi.Kubatiza muri iki gihugu kigizwe n’abayisilamu barwanya kubaho k’Ubukristo ni nko kwigerezaho.Ntabwo amabatizwa ajya atangazwa, kugira ngo bitamenyekana bikazana ingaruka mbi.
Hashize iminsi mike twari twateguye umubatizo, ariko tuza kubona hari abagobaga kubatizwa bataje muri uwo muhango, twagiye kubareba iwabo, dusanga barangije kwicwa.
Adolphe MITALI.
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Muri iyi minsi, mu karere ka Gicumbi hari kugenda havugwa ubwiyongere bw’abantu bagenda bagura amata hirya no hino mu mirenge y’akarere ka Gicumbi, bakayagura n’abaturage bakayacuruza atanyuze mu makusanirizo bityo ubuziranenge bwayo bukaba bukemangwa. Ubuyobozi bw’akarere ka Gicumbi bukaba busaba buri wese kurwanya ubu bucuruzi bwa magendu y’amata kuko ngo butubahirije amategeko.
Ubu bucuruzi bushingiye ku kurangura amata y’aborozi hirya no hino mu karere ka Gicumbi atabanje guca mu makusanyirizo ngo apimwe ubuziranenge.
Bamwe mu borozi b’aka karere baganiriye na Makuruki.rw bavuga ko ubu bucuruzi bw’amata adapimye bubabateye impungenge kuko ngo barakeka ko ashobora kuba nyirabayazana w’indwara zimwe na zimwe ndetse bikaba byaha n’isura mbi amata yose akomoka muri aka karere ka Gicumbi muri rusange.
Umworozi witwa Twagirayezu Jean Claude avuga ko hatagize igikorwa ngo ibi bikorwa by’ubumamyi bw’amata bikumirwe, bishobora kuzagira ingaruka mbi.
Yagize ati: “Ubundi twe tubanza gutegura aho dukura amata, twegera aborozi tukareba isuku y’amata, aho bakamira tukabaha inama noneho tugasuzuma uburyo abacunda bazanamo amata, noneho ibyo byose iyo tumaze kubikora tuyabuganiza mu byuma byabugenewe, tugakonjesha tukareba ko nta bisigazwa by’imiti biri mu mata, iyo tumaze kubona nta miti irimo amata tuyashyira ku isoko”.
Twagirayezu kandi akomeza avuga ko ibi bikorwa byo gucuruza amata adapimye bidahagaritswe ngo bishobora gutuma aborozi badatera imbere bitewe no guhabwa amafaranga make kandi mu ntoki n’abo we yise abamamyi b’amata.
Yagize ati: “Akajagari kari mu mata k’abamamyi baza basanga aborozi ku muhanda, babaha amafaranga mu ntoki, hari ubundi buryo bakoresha kugira ngo babone amata kandi icyo kintu cyica system y’amata”.
Ibi bikorwa kandi ngo bishobora kuba ku isonga mu bitesha agaciro amata aturuka mu karere ka Gicumbi yoherezwa hirya no hino mu gihugu anyuze mu makusanirizo kuko hari abashobora kuyitiranya n’ayabo bamamyi, nk’uko bivugwa na Mukangiruwonsanga Agnes, umuyobozi wa koperative y’aborozi b’inka za kijyambere IAKIB mu karere ka Gicumbi.
Yagize ati: “Ashobora kuba Atari n’amata ari ayera, wenda niba aguze igicuba cya litilo 40 z’amata akongeramo litiro 20 z’amazi, ubuse uravuga ngo ayo ni amata? Niyo mpamvu rero umuti nta wundi ni uko amata yose anyuzwa kumakusanyirizo, noneho na ba bamamyi bakaza ku makusanyirizo tukabaha amata, kuko niba tutabizeye na we azazana cash nkuko aziha abaturage tumuhe amata mazima yere kujya kuroga abaturage, atware amata meza kandi yizewe”.
Nubwo ibi biri gukorwa ariko ngo itegeko rigena uburyo amata atwarwamo, uko agurwa n’uko acuruzwa ryamaze gusohoka ubuyobozi bw’akarere ka Gicumbi bukaba ngo buri muri gahunda yo gukangurira buri wese gushyira mu bikorwa ibyo iryo tegeko rivuga nk’uko bivugwa na Murindangabo Yves Theoneste, umukozi w’akarere ka Gicumbi ushinzwe ubuhinzi, ubworozi n’umutungo kamere.
Yagize ati: ”Ingamba zirahari zikomeye cyane, nta kwezi n’igice kurashira hasobanuwe iby’iryo tegeko, ingamba zirahari n’ubundi ni ubukangurambaga budashobora gukorwa n’akarere gusa ahubwo buri muntu wese ashobora kugiramo uruhare, mpereye kuri mwe abanyamakuru mwumva n’abantu benshi n’abandi bantu, mu by’ukuri ikintu gikomeye cyane n’ubukangurambaga bukomeje”.
Akarere ka Gicumbi kabarirwa mu turere dufite umusaruro mwinshi w’amata muri iki gihugu kuko kabarirwa muri litiro 65,000 zijyanwa ku isoko buri munsi.
Niyo mpamvu aborozi bo muri aka karere bavuga ko hakwiye gukazwa uburyo bwo kurwanya abacuruza amata adapimye kugirango atazabonekaho inenge bikabicira isoko.
aborozi b’inka batewe impungenge n’abamamyi b’amata
NDARISABAMUNGU Paul Clement
MAKURUKI.RW


text:
Ubundi imibonano mpuzabitsina ihera mu mutwe. Yaba ku bagabo cyangwa kubagore. Iyo ibitekerezo byawe bitari ku gikorwa nyirizina,ntakabuza urabihirwa cyangwa ukabihiriza uwo mwashakanye.
Iyo bigeze ku ngingo yo gushimisha umugore mu gihe cyo gutera akabariro,bisaba kubanza kumutegura mu mutwe we.
Ntabwo ushobora gushimisha umugore utishimye mu buzima bwa buri munsi. Niba ntakintu umukorera ngo anezerwa ndetse akwishimire mu mibanire yanyu isanzwe ,ntuzishuke ko kumushimisha mu buriri byakorohera ahubwo bizakugora cyane
Icyo abagore bakenera mu buriri
Niba ushaka kumenya icyo abagore baba bakeneye mu buriri,witekereza byinshi. Kurikiza izi nama 8 ugomba gukora ngo ushimishe umugore mu buriri.
1. Bihe igihe
Abagabo benshi iyo bigeze mu gihe cyo gutera akabariro,bitekerezaho cyane kuruta uko batekereza ko bagiye kwinjira mu gikorwa cy’abantu 2.
Iyo witekerejeho gusa,wishimira kwinjiza igitsina cyawe ubundi ukirangiriza ibyawe. Ntiwibuke ko umugore mutandukanye. Ntafatwa vuba nkawe, kugira ngo yishimire icyo gikorwa agomba kubanza gutegurwa bihagije,kuza uhita umwurira biramubangamira ndetse bikanatuma atisanzura,umugore atinda kurangiza ndetse ntanarangize iyo igikorwa cyo gutera akabariro ku rugo kidahawe umwanya no kumwitaho.
Banza uhe umwanya uhagije igikorwa mugiye gukora. Banza umutegure bihagije nawe yibone mu gikorwa cyo guhuza urugwiro/Gutera akabariro. Ibuka ko nawe uko ufata umwanya uhagije wo kumutegura neza,ari rimwe mu mabanga yo gutuma utarangiza vuba.
2.Mwereke amarangamutima
Abagore bishimira ndetse bakizihirwa iyo umugabo aberetse ko abafitiye amarangamutima mu gihe cyimibonano mpuzabitsina. Niho umuntu atandukanira n’amatungo. Iyo umugore umweretse ko ushishikajwe no kwirangiriza ikibazo cyawe gusa, we utamwitayeho,arabihirwa ndetse ntanagushimishe uko yakagombye kubikora.
Uzi impamvu? Ni uko wamweretse ko utamwitayeho,ko utamufitiye amarangamutima ahubwo ukaba ushishikajwe n’igitsina gusa.
Mu gihe uri kumutegura,musome,umubwire amagambo y’urukundo,umwongorere utugambo tumutegurira igikorwa mugiye kwinjiramo mbese umuterete . Azabona ko uretse n’uko ushaka ko muhuza ibitsina ahubwo unamufitiye urukundo,bitume nawe akwibonamo .
Yego waramukoye ariko ibyo ntibivuga ko uhita uza nk’iya Gatera ngo pii.
3 .Wimubangamira
Igikorwa cyo gutera akabariro hagati y’abashakanye,gihuza imibiri 2 ikaba umwe. Wikwishimira ko ugira ibyishimo mu gihe uburyo uri gukoresha (Position) bubangamiye umugore wawe. Iki ni cya gihe uba warabibonye muri film z’urukozasoni,hanyuma ukumva ko nawe ugomba kubyifashisha. Ntago washimisha umugore mugihe uburyo wowe wumva ushaka atabushoboye ,butamunyuze,cyangwa budatuma yumva yisanzuye.
4.Imikino ni ngombwa
Imikino inyuranye ni uburyo bwo gutegurana
Guhuza imibiri ni igikorwa cy’urukundo hagati y’abashakanye. Kigomba rero gukorwa mutirengagije n’udukino tunyuranye . Abagore barabikunda. Bakunda umugabo ubakinisha mu gihe bari mu buriri. Mu buriri si aho gukorera imibonano mpuzabitsina gusa. Mushobora no kuhifashisha mwishimisha bisanzwe .
NTUCIKWE == Dore ibimenyetso 10 byakwereka ko ushobora kuba waranduye agakoko ka Sida
5.Mutegure
Mbere y’igikorwa nyirizina, ni byiza ko ubanza kumutegura bihagije. Kumutegura ni isomo naryo rirerire. Urugero: Mukorere ka massage,yumve aruhutse. Bizamufasha kwitegura kuza kukwakira no kugushimisha,birangire mwese mugize ibyishimo nkuko mwabishakaga.
6.Iyizere
Gushimisha umugore mu mibonano mpuzabitsina bisaba kwiyizera. Ntago wabigeraho wisuzugura,wiyumva nkaho byakugora. Birakugora cyangwa ndetse ntunabigereho kuko nyine nawe wabanje kwiyima icyizere. Ibi bigendana no kumubwira ko umubiri we uteye neza ,ko uwishimira. Nawe ariyizera hanyuma mukabigendanamo neza.
7.Mushimishe
Iyi ni ingingo ikunda kugora abagabo benshi. Gushimisha umugore ni ibintu byoroshye ariko bikomera iyo utazi ibanga. Ibanga ntarindi ni ukurangiza nyuma ye.
Kugira ngo ubigereho ni uko ucungana n’uko nawe agera ku byishimo bye byanyuma. Kwitekerezaho wenyine bituma urangiza vuba ukamusiga afite ikibazo aho kukimukemurira.
Iyo bibaye akarande nibwo umugore atekereza cyangwa akanaca inyuma umugabo we. Nubwo nawe ukeneye kwishimira igikorwa cyo gutera akabariro,haranira ko nawe agera ku byishimo byanyuma.
Kuri wowe ntibisaba umwanya munini,ariko ku mugore bisaba umwanya . Wikwihuta mu gikorwa.Bitware buhoro buhoro ,utegereze abanze arangize.
8.Mushimire
Nubwo ari umugore wawe wakoye ariko iyo murangije igikorwa ugomba kumushimira. Biramushimisha kuko yumva ko afite agaciro kandi ko ibyo yagukoreye wabihaye agaciro. Ubutaha akaba yakwisabira ko mutera ukabariro kuko nyine ubyitwaramo neza.
Umenye icyo usabwa ngo ushimishe umugore wawe mu buriri. Nubikurikiza neza,ukita cyane ku byishimo bye kuruta uko witekerezaho,uretse no kuba ari inshingano zawe uba wujuje uko bikwiye ukamurinda irari no gutekereza abandi bagabo,bikongerera agaciro n’icyubahiro yaguhaga.
Kwamamaza
Kanda kuri like ubundi ujye ubona amakuru yihuse kandi kugihe kuri Facebook
VIDEO


text:
Ubuhamya: Joyce Meyer na Dave baratugezeho uko umurimo w’ Ivugabutumwa bakora watangiye
Mu mwaka w’ 1976,igihe Imana yavuganye n’umutima wa Joyce ko umunsi umwe azagira“inyigisho yagutse y’ivugabutumwa ”Yahise atekereza ikizabaho nyuma y’imyaka mirongo ine yari imbere.
Bivuye mu nyigisho za Bibiliya mu rugo rwabo…kumvikana ku ma radiyo make yavugiragaga mu gace k’iwabo…kugera ku mbaga y’abantu ingana na bibiri bya gatatu by’isi biciye mu kiganiro cyo kuri televiziyo kitwa:kunezererwa ubuzima bwa buri munsi(Enjoying Every day Life)
Dave na Joyce babonye Imana ikoresha Minisiteri yabo mu kuzana ubufasha ndetse no gukiza ama miliyoni z’abantu harimo na gahunda y’ibikorwa by’urukundo biri kuzenguruka isi yose.
Nyuma gato baje kwicara baganira ku kintu cy’ingirakamaro muri minisiteri yabo, ibihe bishimishije,uko byose byatangiye hamwe n’ibintu by’agahebuzo Imana yakoze mu rugendo.
Imyaka mirongo ine ya Minisiteri ni igihe kirekire.Ese byatangiye bite?
Joyce:
Umunsi umwe nari ndi kumva inyigisho kuri kasete(cassette). Yamaraga iminota mirongo itandatu. Nashimishijwe cyane rero n’ukuntu umuntu ashobora kumara isaha yose atanga icyigisho ku murongo umwe Kandi sindambirwe kumwumva.
Ubwo,ku musozo w’iyo nyigisho,nari ndi gusasa uburiri bwange nkora n’uturimo two mu rugo nkumva Imana iri gushyira mu mutima wange ubushake bwo kwigisha ijambo…kandi ko ngiye kujya ku isi yose nkigisha, ikintu rwose cyumvikanaga nk’ubusazi . Ariko by’ukuri hamwe n’Imana ibintu byose birashoboka.
Ni iyihe ntambwe yawe ya mbere nyuma yuko umenye ko Imana iri kuguhamagarira gukora ivugabutumwa?
Joyce:
Natangiye inyigisho ya Bibiliya,ni muri ubwo buryo byatangiye. Ariko sinari nzi uko bigisha inyigisho ya bibiriya,ubwo rero nabajije Pasitori wanjye. Aramfasha ansaba ko nakwifashisha ibitabo bijyanye na bibiliya by’uruhererekane rwa Tomusoni(Thompson) uhereye mu gitabo cya Yohana. Ubwo rero ni aho natangiriye: Yohana igice cya mbere umurongo wa mbere(Yohana:1:1). Ariko rwose sinagaragaraga nk’umwigisha wa Bibiliya. Ni ko nagaragaraga se?
Dave:
Oya, uko byagaragaraga ntiwari we,ariko kuva na kera wari ufite impano yo kwigisha. Kandi mu gihe Joyce yabaga ari kwigisha yigaga binyuze mu ijambo uburyo bwo gukura hamwe no guhangana n’ibibazo bitandukanye mu buzima bwe. Rero ibyo yahuye na byo byose yagombaga kubyigisha abantu.
Joyce:
Twabaga buri gihe dufite hagati y’abantu makumyabiri na batanu na mirongo itatu buri ku wa kabiri n’ijoro. Kandi barazaga rwose haba mu gihe cy’urubura,imvura yaba iri kugwa…icyari kuba cyose barazaga. Umuntu umwe rero aza kunsaba gutangiza inyigisho ya bibiriya mu rugo iwe ku wa Kane nyuma ya saa sita.Twakoze ibi by’inyigisho za bibiliya imyaka itanu.
Ni ryari watangiye kwakira inama z’abagore za buri cyumweru ku rusengero?
Joyce:
Mu mpera y’imyaka itanu,niyumvisemo Imana inyobora ku guhagarika inyigisho za Bibiliya. Naratekereje,nti”ni igihe cyanjye cyo kuzamurwa mu ntera,ikintu gikomeye kigiye kubaho ubungubu” ariko mu gihe cy’ umwaka wose nta kintu cyabaye.Uwo wambereye umwaka w’urujijo. Ubu ni bwo nsubiza amaso inyuma ngatekereza nkabona ko Imana yanyigishije ikintu cy’ingirakamaro cyo kuba uwo ndi we.
Kubera ko numvaga ntatekanye,sinakundaga uwo nari ndi we nkagerageza kenshi kwigira undi muntu,wenda umufasha wa Pasitori cg umukozi wange wo mu rugo umuturanyi wa hafi .Muri uwo mwaka nagerageje gukora ubusitani no kujya ndoda imyambaro y’umuryango wanjye…ibi byose ariko nabonye ko atari byo Imana yampamagariye gukora.
Dave: Yandodeye amakabutura abiri cyari ikintu kidasanzwe.
Joyce: (araseka) ndabyibuka,yari ikigina yari afite ikigina kijimye n’udushumi mu rukenyerero.
Dave: Ayo makabutura yari afite imifuka iyasumba. Nakase imifuka nyivanaho. Nagombaga gusigarana amakabutura.Imifuka narayitwitse!
Joyce: Yego hanyuma mu 1980, twatangiye kwitabira itorero ryari ritangijwe ryitwa Ihuriro ry’Ubuzima bwa Gikristu (Life Christian center). Bambajije nimba nshaka gutangira kwigisha abagore inyigisho za bibiliya. Babitangaje gato,numva iki ari igitangaza kivuye ku Mana: kuri uwo wa Kane wa mbere mu gitondo haje abantu ijana na cumi na batanu! Nyuma y’igihe gito bansabye kujya mu buyobozi,nuko ishuri rya bibiliya rirakura kugeza hafi ku bantu Magana atanu buri cyumweru.
Muri ibi ni ryari watangiye kumvikana kuri radiyo?
Joyce:
Pasitori wanjye yari kuri radiyo haboneka akanyanya gato nyuma y’uko Pasitori arangije kubwiriza.Hanyuma ambaza nimba nshaka kugakoresha. Natangiriye kuri WCBW muri Mutagatifu Louis (St. Louis) ikiganiro cy’iminota cumi n’itanu cyabaga rimwe mu cyumweru.
Nyuma y’imyaka itanu,mu 1985, twamenye ko ari igihe cyo gusiga Itorero ry’Ubuzima bwa Gikirisitu (Life Christian church).Uwiteka yadutegetse gutwara ubutumwa bwiza mu majyaruguru,amajyepfo,uburasirazuba n’uburengerazuba.Twatangiye rero kwakira inama mu majyaruguru,amajyepfo,iburasira ndetse n’iburengerazuba bwa St. Louis.
Kugeza ubwo,twarimo dutangiza ivugabutumwa kure y’iwacu aho twari tumaze kugira abantu batanu cyangwa batandatu badukoreraga.Twari dufite umuntu umwe wagombaga gufungura no gusoma ubutumwa bwoherejwe (mails), undi wagombaga gutubura amakasete.Twari dufite telefoni nyinshi.Twari dufite kandi umuntu watunganyaga gahunda zo kuri radiyo inyuma y’akabati mu cyumba cyo kuryamamo cy’umuhungu wacu. Nareraga abana kandi nari mfite agahinja, ’ingimbi n’abangavu.
Dave: Ndimo kuza mu rugo numva Joyce avuga, ati”ibi birarenze simbasha kubyakira”. Nyuma y’amezi atandatu naretse akazi kange kugira ngo niyegurire umurimo w’ivugabutumwa igihe cyose.Nateguye inama zose,ntunganya ibyo kwishyura abakozi hanyuma ngura n’igihe cyose kuri radiyo.
Mu ntangiriro byari bikomeye kugera ku ma radiyo kubera ko Joyce yari ataramenyekana. Ariko nyuma inkuru yaje kumenyekana ko ari umuntu mwiza,byarushijeho koroha.Mu myaka mike yakurikiyeho twari tumaze kujya tuvuga ubutumwa ku ma radiyo ijana na mirongo itanu.
Ni ryari wafashe umwanzuro wo kujya kuri televiziyo?
Dave:
Yewe si ibintu nari narateguye pe! Umunsi umwe nari ndi kwitegura kujya ku biro(office) muri ako kanya Uwiteka afungurira umutima wange kumva ububabare bw’abantu.Ndi kurira Imana irambwira Iti”Naguteguye iki gihe cyose kugira ngo ujye kuri Televiziyo”.
Naratekereje mbona nta buryo buhari bwo kujya kuri televiziyo kubera ko bihenda cyane. Nyuma mbona ikiganza gifashe kuro robine Imana irambwira iti” ndamutse mfunze aya mazi ntimwabasha gukora ibyo mugiye gukora ariko nyafunguye muzabasha gukora icyo nzabasaba gukora cyose.
Ibi nabibwiye Joyce hanyuma dufata umwanzuro wo kubikora .Ikiganiro cya mbere cyari cyoroheje, Joyce yabaga yigishiriza imbere y’igitambaro cyabaga giteguwe! Ariko byari intangiriro y’ivugabutumwa kuri televiziyo none kuri kino gihe birenze ibyo twabashaga kwibwira byose.
Ni mwe nkingi y’uyu murimo w’ivugabutumwa, ariko se ni abahe bantu tutabasha kumenya babafasha kugira ngo bishoboke?
Joyce:
Izina ryange ni ryo wabishyiraho, ariko ntiwabikora wenyine. Dufite abayobozi beza muri iri vugabutumwa. Abahungu bacu babiri,David na Daniel,bakora neza umunsi ku munsi ngo bigere aha. Abakwe bacu bombi na bo bakora hano kandi bakora akazi gahambaye. Dufite abakozi bagera kuri Maganatandatu na mirongo itanu mu isi nzima hamwe n’ahantu dukorera mu bihugu icyenda bitandukanye…byose ni ibigize iri vugabutumwa.
Tugira kandi abafatanyabikorwa bacu mu ivugabutumwa badutera inkunga mu buryo bw’amafaranga kandi buri umwe wese muri bo ni ingirakamaro hatitawe ku ngano y’ibyo atanga.Turabakeneye,kandi twese turi abafatanyabikorwa mu gukora buri kimwe cyose dukora.
Dave:
Hatari abafatanyabikorwa ryaba ivugabutumwa ritagutse ntiryanagera kure. Iyo tutabagira ubu twakora 15% y’ibyo turi gukora uyu munsi.
Kugera ku bantu binyuze mu bumisiyoneri ni igice gikomeye muri iyi minisiteri.Ese byo byatangiye bite?
Joyce:
Hafi mu myaka mirongo itatu ishize, nari mfite ubu bushake bwo gufasha abantu. Rero twatangiye kujya dushyira ku ruhande amafaranga yo gufasha abakene. Twatangiriye neza neza hano muri St. Louis ,gufasha binyuze muri minisiteri aha mu mugi rwagati no kugira uruhare mu zindi minisiteri. Ubwo rero twatangiye amavugabutumwa atandukanye tunatangira gukorana n’abamisiyoneri ku isi yose.
Ubu twitaye rero kuri gahunda zo kugaburira abantu ,ibigega by’amazi meza , gahunda z’ubuvuzi ndetse n’ibindi mu bihugu bitandukanye bigera ku ijana na mirongo itanu.Ni iby’agaciro cyane kuri njye kubasha gufasha abantu. Ufasha abantu wifashishije ijambo ariko unakeneye kubafasha mu bundi buryo bwihariye.
Abantu bakururwa n’ubunyangamugayo bwanyu. Ni gute mubasha kubihuza neza kandi byizewe ?Bigaragara nk’aho muzi gusetsa cyane.
Dave:
Yego rwose ni ko tumeze! Ni iby’ingenzi cyane kwishimira buri ntera y’u buzima bwawe atari gusa minisiteri cyangwa mu gihe turi mu kazi. Kandi by’umwihariko ni ingirakamaro kwishimira uwo mwashakanye kandi ukabemerera kuba bo ari bo.
Joyce:
Nkunda kubwira abantu igihe cyose nti” sinzi icyo mba nigisha abantu iyo mba ntarashakanye na Dave kubera ko ampereza amahirwe yo gushyira mu bikorwa ubutumwa bwose naba narigeze kubwiriza. Ariko rwose jye na Dave twembi twigirira ibyishimo byinshi mu mibanire yacu. Kandi nzi neza ko ari iby’ingirakamaro kwibuka aho twavuye kandi ko ari Imana yakoze ibi byose.


text:
Ibyakozwe n’Intumwa 2:42 - Bahoraga bashishikariye ibyo intumwa zigishaga, bagasangira ibyabo, no kumanyagura umutsima no gusenga.
Kimwe mu biranga Itorero n’ugusangira igaburo ryera. Mu rugendo mperuka gukora Nigeria nongeye kuhava nkunze abanyafurika. Incuro nyinshi nicaranye nabo barya ubugari (ntumbaze niba ari ubw’ibigori). Barishaga amaboko bamanyura, ubareba ugahita wumva appetit cyane. Byatumye nibaza ukuntu umuntu yabaho atamanyura!!!!
Abantu batamanyura n’ukubasengera bigacamo...bakabimenya! Ibyo nongeye kubyibutswa n’iki cyanditswe aho abera basangiraga bakamanyura! Mbega byiza...
Niba gusangira kaunga..amasaka..semoule...bimera neza...mutekereza mute gusangira igaburo ry’Umwami?
Mu cyumweru gishize natumiwe n’abantu bakomeye gusangira nabo mu rugo. Sinazuyaje...numvise ntewe iteka. Nawe bishoboke ko hari igihe watumiwe gusangira n’abakomeye. Uzi neza ukuntu bishimisha kandi tubyitegura. Ese iyo turi ku igaburo ryera abantu bibuka ko turi ku meza y’Umwami wacu? Bibuka ko tuba duhawe amahirwe yo gusangira n’abera? Birababaje kubona abantu batishimira igaburo ryera! Bamwe bahita basohoka igihe cyo gusangira kigeze!
Iyi niyo mpanuka ikomeye mu buzima. Icyampa wowe usoma ubu butumwa ugasubirana ibyishimo by’igaburo ryera.
Umunsi mwiza mwese
Fidèle Masengo, Foursquare Church Kimironko masengof@yahoo.fr


text:
Hatabayeho Gusenga no guhuza kw’abagize korali, ntushobora gutera imbere : Korale Abategereje Yesu- Christo.
Korali Abategereje Yesu-Christo Ni imwe mu zikorera umurimo w’Imana mu itorero rya ADEPR Ururembo rw’uburasirazuba, ku mudugudu wa Rubimba, Paruwasi ya Kibungo ho mu karere ka Ngoma, ikaba igizwe n’abaririmbyi 51 biganjemo abubatse ingo, bakaba batangaza ko ntacyo abaririmbyi bashobora kugeraho mu gihe hatari ubufatanye bw’abayigize hamwe no gusenga.
Bwana SESONGA Emmanuel, umugabo ufite imyaka 30, akaba ariwe muyobozi w’iyi korale yadutangarije ko kuva iyi korali ivutse nyuma ya genocide yakorewe abatutsi muri mata 1994, ubwo yatangizwaga n’ababyeyi bo mu cyumba cy’amasengesho, byagaragaraga ko nta mikoro afatika bari bafite, ariko hamwe no guhuza inama kw’abayigize no gusenga, kuri ubu bamaze kugera kuri byinshi harimo kwigurira ibyuma by’umuziki byabatwaye asaga Miriyoni eshatu (3.000.000Frw), kwishyurira umwe mubo baririmbana w’imfubyi wiga muri kaminuza cy’amafaranga, ubwo yateguraga kwandika igitabo n’ibindi.
Uretse kandi hagati yabo, Korali abategereje Yesu Christo ngo ijya inafasha abandi bantu bakennye bo hanze ya korari mu buryo butandukanye.
Pasitori KAGORORA Galcan wabaye umushumba mu itorero rya ADEPR paruwasi ya Kibungo igihe cy’umwaka, akaba yadutangarije ko kuri we iyi korali Abategereje Yesu Christo, abona ari Korali nziza, mu magambo ye yagize ati: “Ni korali nziza, ni korali nziza.. ubona icy’ingezi bashyize imbere ari ugukorera Imana, batanga imbaraga zabo zose, ahakwiriye kujyanwa ubutumwa bakabujyana, haba mu misozi n’ubwo bakorera mu nsengero, ariko ni korali nziza”.
Twababwirako iyi korali ifite gahunda yo kuzashyira ahagaragara indirimbo zayo mu mpera z’umwaka wa 2015 bakaba bateganya kuzamurikira hamwe indirimbo zabo z’amajwi n’amashusho.
Ernest RUTAGUNGIRA


text:
Friday, March 15, 2013
Amoko y'Ibitsina Gabo
Ku bagabo, hagenderwaga ku bintu bibiri mu gushyira mu matsina igitsina gabo aribyo: uburebure n'ubunini bw'imboro. Abagore ntibishimiraga na mba akaboro gato, ntibemeraga ko akaboro gato kabashimisha. Imboro rero iri mu rugero bitaga "imberabyombi" yashoboraga gukomeza ishyutswe kugeza umugore nawe arangije. Ibi ni iby'umuco nyarwanda. Ariko abahanga bemeza ko imboro iyo ariyo yose y'umugabo udafite ubundi burwayi yashimisha umugore, kuko ubunini bw'imboro bidasobanura gushimisha umugore kuko igituba cyumva uburyohe cyane muri 1/3 by'umwinjiriro w'igituba.(Barbach, 1975, p.67).
Dukurikije uburebure bwazo imboro zashyirwaga mu byiciro bitatu
Imboro ngufi y'igice yitwaga nyabuninga kubera ubugufi bwayo ntiyashoboraga gucugita no gucumita
Indi mboro yitwaga intiritiri cyangwa rubinga. Ni imboro iri mu rugero buri mugabo yifuzaga, itari ngufi cyane ntibe ndende cyane yashimishaga umugore.
Hari n'iyitwaga rugozi, banayitaga kandi
-imboroza,
-umushohera cyangwa umushoha,
-umuguha(kinini kibyibushye),
-rwogamabondo,
-inkuramura (ishobora gukuramo umura-inda ibyara),
-imboro y'abarobyi,
-igisongo.
Ni imboro yatinywaga n'abagore kubera ubunini n'uburebure bwayo, iyo yashyukwaga umugore yarayirebaga akiheba ati "mama wambyariye iki?" Iyo umugabo yayicumitaga umugore yarizwaga n'ubububabare kuko ngo aba ari nde ku buryo irenga aho igituba kigarukiye. Rugozi rero ntiyari na nziza mu kunyaza kuko yashukwaga amazinga(yashyukwaga uduce tumwe na tumwe twayo) bityo kuyifata ngo uyikubite kuri rugongo cyangwa uyizunguze mu gituba bikagorana. Rugozi yateraga ingorane mu rugo kuko hari ubwo umugore yananirwaga n'ayo macumu akahukana, ni kimwe n'uko imboro ngufi y'igice nayo itaramuhazaga yashoboraga gutuma afata utwe akitahira. Abagabo bagiraga imboro z'indengakamere, n'utuboro duto babaga bazwi n'abagore bityo bikabagora kubona uwababera umugore.
Hakurikijwe ubunini bwayo, hari imboro zitwaga imbundi (imboro y'igikuri),imbumburi(imboro y'ubunini bugereranyije),inzibabuzutu(imboro ibyibushye cyane ku buryo bisaba utsindagira cyane kugira ngo yinjire mu igituba), kimwe na rugozi twavuze hejuru, inzibabuzutu nayo yababazaga umugore kandi yashoboraga gutuma yahukana.
Tukivuga ku by'imboro dore icyo ubushakashatsi buvuga ku bipimo by'imboro
Nubwo uburebure bw’igitsina cy’umugabo cyafashe umurego bungana na cm10-cm 20,uburebure bw’igitsina kitafashe umurego bungana na cm 7 kugera kuri cm 15. Abagabo cyangwa abasore bafite ibitsina bidafite nibura cm 7 z’uburebure(iyo cyafashe umurego), aba bo bafatwa nk’abafite uburwayi bw’ubukure bw’igitsina. Ku bijyanye n’umuzenguruko w’igitsina cy’umugabo,ubushakashatsi bwagaragaje k’umusore mukuru cyangwa umugabo igitsina cye kigira umuzenguruko ungana na cm 3.8 ugereranyije iyo cyafashe umurego.(Rémès, 2004, p.67)
Ubusanzwe uburebure bw’igitsina cy’umugabo bwiyongera bitewe n’ibintu byinshi harimo, ibituruka m’umuryango we, amatembabuzi aba mu mubiri w’umuntu atera imikurire y’imyanya ndangagitsina cyangwa imikurire y’umubiri muri rusange. Hari n’abemeza ko uburebure bw’igitsina cy’umugabo bushobora kugenwa n’imirire ye. Ntawakwirengagiza ariko ko hari n’indwara zituma habaho ukudakura kw’imyanya ndangagitsina y’umusore cyangwa y’umugabo.
Abagabo n’abasore benshi bakunze kwireba bakibaza niba ibitsina byabo bitaba ari bigufi bikabije bagereranyije n’abo baba barabonye, ariko umusore aramutse ari muri ibi bipimo twabanje kuvuga hejuru nta kibazo yakagombye kugira. Ibi bipimo ni ibyabonywe mu bushakashatsi bwinshi bwagiye bukorwa kandi bugakorerwa ku bagabo bagera ku gihumbi, bitavuze ko hataboneka ababirengeje cyangwa ababiri munsi.
Hari indi mboro yitwa Impare. Ni imboro imeze nk'isiramuye ariko akaba ariko umuntu yavutse. Ababyeyi b'uwo mwana bakoraga uko bashoboye ngo bamushakire umuti. Uwabaga afite impare yabaga azwi koku abana kera batambaraga bakambara gusa ari uko babaye ingimbi. Umubyeyi wabyaye umwana ufite impare bavugagako ko ari amahano hari ibyo atubahirije igihe yari atwite. Ntiwashoboraga kuvugisha umunyempare mu gitondo utararya kuko ngo bateraga umwaku. Abagore batinyaga gushakana cyangwa guha igituba umunyempare kuko ngo bararongora cyane bagatinda kurangiza.
(Texte tiré de : Gaspard MUSABYIMANA, Pratiques et Rites sexuels au Rwanda, Paris, Editions L'Harmattan, 2006). Traduit par Habyarimana Bangambiki, www.igituba.org
em 5:00 AM
Subscribe to: Post Comments (Atom)


text:
Nashakanye n’umugabo dukundana pe, ntitwari abakire ariko na none ntitwari dukennye kuko iwacu hinjiraga 300 000 frw ku kwezi. Ndetse tugira umugisha turabyara, ubu dufite umwana 1 kuko tumaze imyaka 7 tubana.
Umugabo wanjye rero ni imfubyi akaba afite abana abereye se wabo bagera kuri batanu agomba kwitaho umunsi ku munsi.
Nashakanye n’umugabo dukundana pe, ntitwari abakire ariko na none ntitwari dukennye kuko iwacu hinjiraga 300 000 frw ku kwezi. Ndetse tugira umugisha turabyara, ubu dufite umwana 1 kuko tumaze imyaka 7 tubana.
Aba bana naremeye baza kuba mu rugo iwacu mbitaho uko nshoboye mu bushobozi bwacu buke twari dufite urumva kuba uri umugeni ugahera ku bana 5 ubarera ko bitoroshye, mbakunze nta kibazo dufitanye.
Abana barize Secondaire aritwe tubamenyera buri kimwe cyose, ubu bamwe bageze muri Universities kandi za Prive nitwe tubishyurira byose pe, ibyo ntacyo bintwaye kuko ni inshingano niyemeje yo kubitaho kandi kuva twabana kuko rwose njye nshima Imana ko mu muryango mvukamo ntawe wo gufasha ku buryo byantera ikibazo ngo mfasha bene wabo b’umugabo gusa.
Ariko ikibazo ni iki ngira ngo mungireho inama y’uko nakwitwara kuko njye ndumva bimaze kundenga pe.
Nyuma y’imyaka yose tumaze tubana, umugabo wanjye ashaka ko tutongera kubyara ngo tuzabyara ari uko twamaze kugwiza ibizatunga umwana dufite (saving) kandi ntacyo akora mu kumuzigamira.
Ubu twinjiza Frw 1 000 000 buri kwezi, aho kunyereka umurongo yafashe mu kuzigamira umwana ahubwo byaje kurenga ibyo gufasha ba bana bigera no gufasha ba nyirasenge na ba se wabo, ubu mbona ashaka gufasha buri wese wo mu muryango wabo.
Mbese ugasanga arimo kubihamagarira ubwe ababaza ibyo bakeneye twaba tumaze nko kubika Frw 2 000 000 agahita yose ayafata akayabagabanya ngo nibanjye gushaka ibyo bakora, hashira umwaka bakongera bakagaruka bamubwira ibibazo bahuye nabyo akongera agafata ayo twari tumaze kugira akayabihera.
Ntabwo ari ba bantu b’abakene bo gufashwa pe, kuko bose ubona bafite ingo zo mu giturage ariko badakennye.
Nta yindi ngeso mbi umugabo wanjye afite pe, ariko ikibazo tutumvikanaho ni uburyo amafaranga yinjira mu rugo akoreshwa.
Ntiyifuza ko hari icyo twabiganiraho. Iyo ntangiye kubimubazaho havuka amahane, akambwira ko umuryango we umurutira kure umugore n’umwana ko ari inshingano ze kubafasha.
Nkamubwira nti nibyo, ariko reka turebe uburyo buboneye tubikoramo ntabyumve. Mbese we icyo ashyize imbere ni bene wabo gusa. Nkibaza nti ese nkore iki?
Mureke umutungo w’urugo akomeze awufate uko ashaka? Nivumbure se na bariya bana twafashaga mbihorere? (Nkumva umutima ntabwo ubinyemerera ko nabareka kubafasha), ko n’ibyo twabafashishaga arimo kubitagaguza?
Nzagumana umwana umwe se kubera ko atateganyirijwe kandi dufite ubushobozi? Nshake iyanjye ‘account’ (konti) ntangire mbikeho cyangwa ntangire gukora business zanjye ku giti cyanjye nteganyiriza abana banjye?
Nshake bene wacu se nanjye mbinjize mo bafashwe nk’abandi? Mbese se ntabwo mbona icyo gukora pe, ndeke urugo rwanjye rusenyuke? Ko kwihangana numva bigenda binanira? Kuko bigeze aho nta kiganiro numva nakorana na we, numva maze kumuhurwa kubera ibyo tutumvikanaho.
Savings avuga tugomba kugira z’umwana ntazo kuko umunsi ku munsi aba ashaka icyatuma amafaranga asohoka mu rugo.
Ubona ko atajya atekereza ejo hazaza h’umuryango we, ahubwo iyo tuganira aba ambwira ngo kanaka, cyangwa kanaka muri bene wabo ngo buriya azakomeza kumera kuriya, ntiwakumva na rimwe avuga ngo umwana ejo azabaho gute?…
Munyumve neza bavandimwe, kubafasha ntacyo bintwaye pe, ariko njye mbona ari ugufasha natwe tutifashije kuko nubwo twinjiza ayo mafaranga yose nababwiye nta nzu, nta sambu, tugira, nta kintu na kimwe dufite uretse akazi twese dufite ejo cyangwa ejo bundi kahagarara tukabura epfo na ruguru kuko ni contrat twese dukoreraho.
Murakoze ku inama zanyu bavandimwe.
Ibitekerezo
ABIRINGIYE UWITEKA BAMEZE NKUMUSOZI SIYONI UTABASHA KUNYEGANYEGA,MWOKABYARAMWE KUBAHA NOKUMVIRA BIRUTA IGITAMBO(BURYA ABAGABO BAKUNDA ICYUBAHIRO CYANE KANDI NTITWABARENGANYA IMANA YARAKIBAHAYE KANDI BARAGIKWIYE KUKO ADAMU YARAREMWE EVA AMUVA MURUBAVU,NTARUKUNDO RURI HAGATI YANYU URANATUBESHYA MUFITANYE IKIBAZO GIKOMEYE CYANE AHUBWO UMEZE NKIMPUMYI NTUBONA,UBUNDI ABAGIYE INAMA IMANA IRABASANGA ,UMVA NSHUTI YANGE URUGO NAMATUNGO UMUNTU ABIHABWA NABABYEYI BE ARIKO UMUGORE WITONDA( MWIZA) UMUHABWA NUWITEKA (NUMUGABO NAWE NUKO),IMIGANI 19:14 KANDI UMUGORE WUBURANGA BWIZA UTAGIRA UMUTIMA AMEZE NK'UMURINGA WIZAHABU WAMBIKWA IKIZURU K'INGURUBE,NKUKO MUGENZI WACU YABIVUZE HARUGURU UMUGOREWE IMANA IMUHE UMUGISHA KUKO YAGIZE UBWENGE,TWUMVIKANE RERO: WOWE NTARUHARE WAGIZE RWATUMYE UMUGABO WAWE AHINDUKA? UMUGABO WAWE NAKURUTISHA ABAVANDIMWE JYUMENYAKO ISHYAMBA ATARI RYERU, NIYANGA KOMUBYARA MUFITE UMWANA UMWE JYUMENYAKO HARIMO AKABAZO, BIBLE ITUBWIRAKO URUGO RWIZA ARI IJURU RITO(ABANYARWANDA BAGACA UMUGANINGO NGO URUGO RUBI RURUTWA NAGEREZA) MWEBWEHO UMUNEZERO WANYU WARARANGIYE,UMVA NSHUTI YANJYE URUGO RUSENWA NAKANTU GATO CYANE,NIBYIZA KO WAMWEMEREYE MUKARERA ABO BANA WARAKOZE CYANE NUKURI IMANA IBIKWIBUKIREHO MU IZINA RYA YESU( NIBA BYARAGENZE GUTYO WOWE UKORA INSHINGANO ZAWE NKUKO BIKWIYE NTANIMWE WISHE) KUKO BIJYA BIBAHO EGERA IMANA IKUBWIRE UKO UZABIGENZA KUGIRANGO ICYOKIBAZO KIRANGIRE KABA ARI AGASUZUGURO KABADAYIMONI(BURYA IBIDUHIGA NIBITURWANYA NIBYINSHI ARIKO IMANA IDUKIZA MURI BYOSE) SINANZEKO MUFASHA UMURYANGO ARIKO NAWE NTIYIYIBAGIRWE . UMVA UKO UGIYE KUBIGENZA NONAHA UKIMARA GUSOMA IKIGITEKEREZO PFUKAMA UBWIRE IMANA IKIBAZO CYAWE ISHOBOYE BYOSE NTAKIJYA KIYINANIRA YOKABYARA IGUHERE UMUGABO UBWENGE IHINDURE IBYANZE GUHINDUKA,IRAHITA IKUMVA RWOSE PE WOWE GIRA GUCA BUGUFI CYANE UGIRE IMANA HASI KWITAPI WOKABYARAWE EREKA UMUGABO WAWE URUKUNDO RUDASANZWE NIRWO RUMUGARURA MURI MUDU,UMUGABO WAWE NUMUTWARE WURUGO WIBUKEKO NTARUTUGU RUKURA NGORUSUMBE IJOSI(INAMA ZAWE ZIBA ZIKENEWE ARIKO NIWE UFATA IMYANZURO YANYUMA, URI AKABAVU KE URI AKAGUPFA KOMUMAGUPFAYE URI AKARA KO MUMUARAYE NYEMERERA NKUGIRE INAMA KANDI NUBIKORA NUMUTI WIKIBAZO CYAWE RWOSE MUVANDI SATANI YIGUTERA NAWE NGO WITERE,KUKO NTABWO WABA UBAYE UWAMBERE NGIRIYE INAMA ,MUBWIRE NIJWI RITUJE CYANE RYUJE URUKUNDO NUBWUZU BWINSHI (EREGA NTAWANGA IBYIZA ARABIBURA) MURESHYE UMWUBAKEMO UMUNEZERO ,IHESHE AMAHORO KUKO IYO USHAKA AMAHORO URAYIHESHA UTI GUTE: MUTERETE BIDASANZWE UMWUBASHYE CYANE NIMUJYA MWIJORO RYURUKUNDO ASANGE RUHARI, UTI MUGABO MWIZA NKUNDA UFITE UBWIZA BUHEBUJE,MFURA YA DATA KANA KA MABUKWE (NIYO YABA ATAMUFITE MWUBAHE NKURIHO KUKO YAKUBYARIYE UMUGABO DISI WE) NDIFUZA KUGANIRA NAWE MUGABO MWIZA(MARAYIKA WAMAHORO WUBAKA URUGO ARAMANUKIRA MURUWO MUTIMA UTUJE AKORE) WIBUKEKO WABANJE GUCIRA IMANA BUGUFI NAYO HARICYO YAKOZE CYAGIHE URI GUSENAGA UYIBWIRA IKIBAZO UFITE, MUSABE IMBABAZI ZAGASUZUGURO WAMUSUZUGUYE,AHOWAMUBWIYE NABI HOSE UHIBUKE, UKO WAMWITWAYEHO KUDAKWIRIYE KOSE, NINCYURO WAMUCYURIYE ZOSE KURI BENE WABO KO UTAZABYONGERA(UBIVUGE UBIKUYE K'UMUTIMA KANDI WARABIKOZE NTUSHOBORA KUMPAKANIRA KUKO YAGIYE KUKUBWIRAKO URUTWA N'UMURYANGO WE ARUKO WAMUCYURIYE(WAMUZENGEREJE) NTABWO URI MISEKE IGOROYE,UWAGUSHUNGURA NTIYAKUBURAMO INKUMBI NGOTUMUSHYIREHO AMAKOSA GUSA ,SABA IMANA IGUHE UBWENGE (UMVANKUBWIRE UZIKO IMANA IKWIBIRA IBANGA RIRI KUMUTIMA WUMUGABO WAWE IKAKUBWIRA IMYITWARIRE UZAJYA UMWITWARAHO ATAKUBIYE KUKO IMANA IMUZI KURUTA UKO WOWE UMUZI ? UMVAYE IMANA NUYEMERERA IRAHINDURA UMUGABO WAWE UKUNTU UDATEKEREZA KOYAHINDUKA KANDI IGIYE KUBIKORA UBIGIZEMO URUHARE BANZA WAKIRE MARAYIKA UTANGA AMAHORO MURUGO RWAWE BINYUZE MURI (WOWE)IRIYA NZIRA YOHEJURU,MWUBAHE BIDASANZWE NAWE YIBAZE UKO BYAGENZE, WISHAKEMO URUKUNDO RWAKERA ONGERA UKORE NEZA(URYOSHYE) IJORO RY'URUKUNDO YIBAZE(IMANA IRAGUHA IMBARAGA),SHA NDAKURAHIYE ARAJYA KUMURONGO PE,DATA WATWESE YIMANUKIYE? HAMWE NOGUSENGA NIBA UBISHAKA ,GUHA AMAHORO UMUGABO WAWE,KUMUHA AGACIRO UZIBAZA UKO BIGENZE KANDI JYUPUKAMA KENSHI WIHERERANA N'IMANA IKWIGISHE UBWENGE BWAHISHWE ABANYABWENGE( AHO IMBARAGA Z'ABANA B'ABANTU ZIRANGIRIRA NIHO IZ'IMANA YACU ZITANGIRIRA NB:NIWINANGIRA UMUTIMA WAWE CG UGAZUZUGURA INAMA TUKUGIRA NTAHANDI BIRIGUSHYA BISHYIRA ATARUGUTANDUKANA KANDI NIBA UTARUBIZI UBIMENYE UMUGABO WAWE NUMUNYABWENGE NTABWO AJYA AKWEREKA IKIMUBABAJE ABIKA MUMUTIMA WE NIYOMPAMVU UVUGAKO NTAKINDI KIBAZO MUFITANYE BA UMUVUMBUZI,HUMUKA UREBE KURE TEKEREZA CYANE,IKINTU KIDASANZWE UJYE UKIBWIRA IMANA KANDI UYISABE UMWUKA WERA AJYE AKUYOBORA MUBINTU BYOSE UZAGIRA AMAHORO.MURAKOZE Kanda hano umusubize
jyewe ndumva igisubizo ikifitiye genda ufunguze compte use nk'uzigamira urugo noneho urebe ko abyanga kuko gutandukana byo si byo kuko murakeneranye .Nubikora akakubaza uzamubwiza ukuri kuko kuvuga ukuri nta kibazo kirimo Ku bantu babana Kanda hano umusubize
Mwifatira ibintu hejuru! Bagore, nta mugabo n'umwe ufite amahoro mu rugo rwe unanirwa kurutekerereza! Imvugo y'uyu mugore ahubwo irimo ibinyoma! At"N'ubwo bitoroshye kuba uri umugeni ugatangira urera abana 5"! Ni hano urugo rwapfiriye umugabo arakuzinukwa kugeza ubwo akurutisha umuryango w'iwabo, ikintu ubundi kitakabaye, kugeza ubwo adashaka kubyarana nawe abandi bana! Bivuze ko muri uko kubona ko kurera abo bana bigoye, hari uburyo wabyitwayemo bitamushimishije, reba nawe kugeza ubwo ujya mu binyamakuru ubwo mu baturanyi ho bimeze bite? Ubwo umugabo yabaye iciro ry'umugani ngo iwabo ntibatuma wambara ingutiya! Gufunguza compte ku ruhande umugabo atazi ni ukurusenya noneho burundu nabimenya! Kuzana bene wanyu nawe ni ukubakenesha burundu! Kurusenya ni ukwitesha agaciro! Burya ubona abagabo tunanirana, ukaba wakora amakosa mu rugo ariko umugabo wese akunda umugore we iyo amuha agaciro! Banza urebe imico yawe yatumye akuzinukwa kuko yakurongoye agukunze! Ubundi umusabe imbabazi! Njye maze imyaka 12 nubatse, nashatse mfite 28 ans ariko n'iyo ntashye feri ya mbere ni ku mugore, abana ubundi nkabona kwicara bakampa icyo kunywa! Yarakuzinutswe, kdi impamvu yabiteye urayizi yikosore : 1)uburyo igitekerezo giteye nabonye ari wowe uhembwa menshi, ntibibe impamvu yo kumusuzugura cg ngo kuko iwanyu bakize umusuzuguze kwa sebukwe, nabonye nako karimo, 2)aho gufunguza compte izagusenyera injira mu mishinga, ugure ikibanza utangire unubake! Abafundi ntibabatera mu rugo kwishyuza ngo ahitemo gufasha benewabo. Tangira imishinga y'urudaca imareho utwo dufaranga ducaracara mu rugo, emwe nimushaka mubure umunyu! Ubikore witonze kandi mu nyungu z'urugo, aho ntacyo azavuga, 3)itonde kugisha inama ubonetse wese kuko benshi babyuririraho, bikaba babonye faiblesses y'urugo bagaca inyuma bakabibwira umugabo noneho rukarunduka, 4)Umushahara wawe wumare rwose, ushyire umwana muri assurance education uzane contract uyimwereke ntacyo azavuga kuko ari inyungu y'urugo! Kuburyo uzajya usigarana udufaranga tugufasha mu mibereho. Menya ko ayatanga kuko ahari, 5)Umugabo mutware neza! Inyamaswa y'inkazi niyo nyir'inyama! Ba umugore mwiza ntumuzamukane nk'uko abo hejuru aha bakubwiye! Umugabo iyo umuzamukanye byose birapfa! Imico myiza y'umugore, ikosora ingeso mbi z'umugabo!!! 6)Menya ko urugo rwubakwa n'ubwenge bw'umugore hamwe n'imbaraga z'umugabo (guhangana n' ibibazo)! Umugore ni umuhigi, umugabo akaba impigi! Niko urugo rumeze burya! Imbwa iyo ifashe umuhigo (umutungo winjiye mu rugo), umuhigi agena uko ugabanywa (umugore atanga inama y'uko ukoreshwa kuko burya umugore ntasesagura)! Ayanywera se, atwerera yiyemera mu bagabo se, agira ate!!!! 7) Ubwo bimeze uko, mu buriri ubwo n'amazi warayamize! Umva wa mugore we, n'akataraza urakazana! Uti"Nta yindi ngeso afite "! Uramutera n'iy'ubusambanyi! Yaraguhuzwe, nawe uramuhuzwe, urumva igisigaye ari iki!!! 8) Bagore, mujye mumenya ubwenge! Umuntu ntagushaka akwanze! Turabakunda! Umugabo narakara umwegereze umwana amukore mu bwanwa, mu matwi nawe ujye hariya uti wowe n'umukobwa, umuhungu se, muransetsa! Umugabo ahita yibagirwa! 9)umugore mubi nyine arutwa n'umuryango wawe! Kandi umugore mwiza yuzura urugo aho ujyiye hose ukahamusanga! Ukaba ufite confidence no hanze! Ugataha wumva ucitse ibibazo! Gutaha mu muriro, nubwo waba wawakije biragatsindwa! Ngaho reba gutaha muwo utakije! Nturi busabe imbabazi kuko ntuzi icyawakije! 10) urugo ntirwubakwa n'agahimano! Ikidasanzwe uritonda ukagitekerezaho! Virus iyo yinjiye mu mubiri, ntuwurimbura! Kimwe n'uko ivunja urihandura witonze, ntabwo uca ino! Niko mbona urugo rwubakwa! 11)umugore n'umugabo bafitanye isano ikomeye cyane nagereranya n'igiti n'imizi yacyo! Umuzi principal w'urugo ni umugore! Umutwe w'igiti ukaba umugabo! Umuzi principal iyo wumye igiti biba birangiye! Ariko umutwe iyo ucitse hashibuka undi! Ushibutswa n'umuzi principal! Umugabo iyo yatukanye ingeso(gucika k'umutwe w'igiti), umugore arayikosora mu Britons, umugabo akagaruka mu murongo(kongera gushibuka k'umutwe )! 12)Bagore mube Umuzi, nimuba umutwe mukoroho nkawo ntimuzadushobora mungo! Kuba umutwe rero niko kujya gufunguza compte umugabo atazi! Hahahahahahah Kanda hano umusubize
urabisobanuye, bien...nagerageze inama umuhaye Kanda hano umusubize
Uri umuntu w'umugabo cyane, niba atumvise agende arusenye Kanda hano umusubize
Imirasire mwaramutse,mumbabarire mfashe uyu mudamu kandi muraba mukoze cyane pe,njyewe mfite imyaka 43,mfite umugore tumaranye imyaka 11 kandi tubanye neza cyane,ariko twabanje kugirana ikibazo nk'icyo mufite uyu munsi,nafashaga umuryango wanjye ku imbaraga n'ukuvuga ngo tutabyumvikanyeho ndetse umunsi umwe nagiye ku kazi nsanga yigendeye iwabo,nagiye kumucyura njyewe nali mfite umutwe ukomeye nkuko umugabo wawe ameze n'umugore yali afite umutwe ukomeye tutabyumva kimwe,ariko umufasha wanjye yafashe icyemezo gikomeye cyo kunyihorera ngakora ibyo nshaka arambwira ati amafaranga n'ayawe ujye uyakoresha uko ushaka,umuti w'ikibazo rero:reka nkumenere ibanga rero,madamu wanjye ndamukunda cyane Imana imuhe umugisha:yafashe icyemezo gikomeye cyane ajya gusenga aransengera ubu narahindutse iyo mbonye amafaranga ndayamuha yose,akaba ari we ungenera kandi imiryango yacu turayifasha,tubyumvikanyeho,gusenga cyane,kandi umugabo wawe ni Mwiza cyane,ntuzamureke ahubwo uzamuhindure,Murakoze. Kanda hano umusubize
MAMAGARANGUSENGERE Kanda hano umusubize
ariko nigute umuntu akugisha inama warangiza NGO naguhamagare???abizana hano ataruko yabuze abo yahamara ahubwo akeneye ubufasha bwanyu harinabandi nkawe bababari bwumvireho abimitima nkiyi nkoko turabamaganye.umva rata umugabo ntiwapfa kumenya icyatekereza wasanga abafitanye nabo imishinga utazi akitwaza gufasha!!??so ba maso wibumwana.funguza account yawe umureke asesagure use mushahara nibimuyobera azakugarukira amenye nubwenge gusa ntazabyakira neza uzitegure guhangana nawe.nb ntuzamwubahuke ndetse nibikomera nabo bana ufasha uzababwizukuri ndumva ari Nakuru ntacyo batabona ariko ubonako bagufata nkumubyeyi nubona ntakigenda ubareke bose.in go ziki gihe ziragoye bisaba kwihanganirana no kuba maso.nimva ugikeneye inama zange umpamagare kuri 0723423858nge ndumumama ndubatse ariko naguha ubuhamya bugufasha kdi erega mujye munasengagusenga ninkingi ya mwamba.Imana ihindura ibyanze guhinduka.komera wihangane Kanda hano umusubize
ariko nigute umuntu akugisha inama warangiza NGO naguhamagare???abizana hano ataruko yabuze abo yahamara ahubwo akeneye ubufasha bwanyu harinabandi nkawe bababari bwumvireho abimitima nkiyi nkoko turabamaganye.umva rata umugabo ntiwapfa kumenya icyatekereza wasanga abafitanye nabo imishinga utazi akitwaza gufasha!!??so ba maso wibumwana.funguza account yawe umureke asesagure use mushahara nibimuyobera azakugarukira amenye nubwenge gusa ntazabyakira neza uzitegure guhangana nawe.nb ntuzamwubahuke ndetse nibikomera nabo bana ufasha uzababwizukuri ndumva ari Nakuru ntacyo batabona ariko ubonako bagufata nkumubyeyi nubona ntakigenda ubareke bose.in go ziki gihe ziragoye bisaba kwihanganirana no kuba maso.nimva ugikeneye inama zange umpamagare kuri 0723423858nge ndumumama ndubatse ariko naguha ubuhamya bugufasha kdi erega mujye munasengagusenga ninkingi ya mwamba.Imana ihindura ibyanze guhinduka.komera wihangane Kanda hano umusubize
Shaka abantu bakuze binshuti mubiganiriza bamugire inama. Ubundi niba mwinjiza 1M. Moitie niyawe nawe moitie..noneho buri wese aga contribuer kurugo nka 200000..ubwo umugabo asigaranye 300000 kukwezi ye yo kuba yakoresha icyo ashaka...ariko agomba kwishakira transport imyenda..kwakira abantu...na gufasha benewabo. Ngiyo logic ikibazo nuko bizasaba umuntu wohanze umugira inama akumva...kuko hari abantu bameze gutyo batagaguza akazi bamwirukana cyangwa yarwara babandi yatagagujemo bakareba hirya banaseka ubugoryi bwe Kanda hano umusubize
jewe umugabowanje asesagura nobanza noca mpamagara abavyeyi biwe bakamuhanura vyase nkakoranya umuryango wiwe ndijamari Kanda hano umusubize
Bonjour ma soeur, mubyukuri ndumva mutazi ibyo murimo, umuntu gufasha benewabo ntago ari bibi,ariko umenyeko gufasha fasha cyane n'icaha imbere y'Imana kandi maze kubonako abanyarwanda bahaga nabi abagorebabo,1 umgabo ugukunda byanyabyo muhuriza hamwe inama nnibitekerezo byose kujirango urugo rwanyu,ariko rero ndumwa uri sous ordre y'umugabo wawe kuko ntamugabo ukwiriye kugira ikintu yakora atabibwiye umugorewe cyangwa batabyumvikaneho bombi en bref ntamuntu wese ukora icaha cyangwa ikosa atabiziko n'ikosa aubwo ibyobyose akora abiko kujira azakwirukane mubwenge, nyitwa Jean Claude Junior ndi umusore wimyaka 26 ndi wa taille moyene mubyukuri navuye mu gihugu cyanje kubera urukundo rubi cyane nagize muri 2014 rwanatumye nsubira mucicyiro cyabakene cyane byanakomereje umutima wanje cyane bina tuma mfata umwanzuro wokutazongera gukunda ukundi umukobwa wese womugihugo cyanje,niba wifuza kumenyana nanje wampamagara kuri 0783273586 nditeguye kukubera umugabo wifuza nzaguha nukukwereka utukundo utazigera wicuza nagato mubuzima bwawe, ariko ndi umukene pe ntacyo mfite kuko ntakazi kafatika mfite gusa ndi cuisinier mubuzima busanzwe iyo najgize amahirwe nkakabona ndakakora,gusa ubu ico mfite ni veritable amour ntakindi. Kanda hano umusubize
Bonjour ma soeur, mubyukuri ndumva mutazi ibyo murimo, umuntu gufasha benewabo ntago ari bibi,ariko umenyeko gufasha fasha cyane n'icaha imbere y'Imana kandi maze kubonako abanyarwanda bahaga nabi abagorebabo,1 umgabo ugukunda byanyabyo muhuriza hamwe inama nnibitekerezo byose kujirango urugo rwanyu,ariko rero ndumwa uri sous ordre y'umugabo wawe kuko ntamugabo ukwiriye kugira ikintu yakora atabibwiye umugorewe cyangwa batabyumvikaneho bombi en bref ntamuntu wese ukora icaha cyangwa ikosa atabiziko n'ikosa aubwo ibyobyose akora abiko kujira azakwirukane mubwenge, nyitwa Jean Claude Junior ndi umusore wimyaka 26 ndi wa taille moyene mubyukuri navuye mu gihugu cyanje kubera urukundo rubi cyane nagize muri 2014 rwanatumye nsubira mucicyiro cyabakene cyane byanakomereje umutima wanje cyane bina tuma mfata umwanzuro wokutazongera gukunda ukundi umukobwa wese womugihugo cyanje,niba wifuza kumenyana nanje wampamagara kuri 0783273586 nditeguye kukubera umugabo wifuza nzaguha nukukwereka utukundo utazigera wicuza nagato mubuzima bwawe, ariko ndi umukene pe ntacyo mfite kuko ntakazi kafatika mfite gusa ndi cuisinier mubuzima busanzwe iyo najgize amahirwe nkakabona ndakakora,gusa ubu ico mfite ni veritable amour ntakindi. Kanda hano umusubize
Ariko ntimukavange ibintu! Umuntu arakugisha inama ashaka kubaka urugo rwe ahubwo ukamugira iyo kurusenya! Genda urumukene koko cyacyo ufite cyo gutanga uretse amateshwa! Kanda hano umusubize
Wagirango ntujya usoma itegeko ryasohotse ryabashakanye ntaryo wabonye?barabyoroheje cyane?uhitamo uko ushaka,kdi kimba mwaranabishakanye nabyo ubwo byakoroha ariko nimba yarabize icyuya wenyine nawe uzabire icyawe Kanda hano umusubize
ndumva ufite ikibazo byo,kandi kirakomeye.gusa ndakwibutsa ko hatabayeho lmana ngo ibabe hagati...usibye n'ibyo hazavuka n'ibindi...ibyo byose ni satani ushaka kugutanya n'umukunzi wawe...ntamwana w'umuntu wakunga umuryango hatabaye lmana,nunabigerageza bizaba ibyagahe gato nubundi havuke ibindi...rero ndagirango nkubwire ngo ugende wiherere ucebugufi usenge lmana ....we kuvugiriza induru abadashaka kukumva...bibiliya iravuga ngo nubabara usenge ,niwishima uririmbe.rero genda usenge lmana...niyo izagufasha gukemura n'ibirenze ibingibi bikuremereye.. lmana iragukunda . nkwifurije urugo rwiza Kanda hano umusubize
Uziyahurire Imbere azahita abicikaho cg nawe umumanikire ikiziriko ubisoze Kanda hano umusubize
Iyi nkuru murayigaruye niyakera niba nagisubizo arabona azahebe, Kanda hano umusubize
Umva rero aka gatanya hakiri kare ,noneho kuko umugore wanjye ariko yabijyenzaga uze twibanire NDUMVA DUHUJE. ni Damos KARONGI TEL:0722557708 Kanda hano umusubize
Unvawe..urihataritu...ubonyumwanyawogutereta Kanda hano umusubize
Karogi nta mugabo umugore cg umusore ukobwa wakubaka wahabona, kereka niba ashakako uzajya umuca inyuma Kanda hano umusubize
uzaze nkwirongorer uve kwiyombwa Kanda hano umusubize
ihangane munjye mukomeza mubiganire Kanda hano umusubize
For more advice contact me via: 0722748110 Kanda hano umusubize
Ko numva utorohewe muvandi? gufasha ni byiza ariko mugihe nawe haraho umaze kugera. Nonese niba ntanzu, ntasambu byanyu mufite,aho akazi gahagaze mwaba abande? mubanze mushake inzu nisambu byanyu, hanyuma ibyo gufasha mubikorane ubushishozi. kuko muramutse musezerewe kukazi byabagora kandi simpamya neza ko abo mukorera ibyo nabo babibitura. So mushiki yanjye rero, wiba umwana haranira iterambere ryiwawe. kuko umutungo niyo nkingi mwikorezi yubuzima bwurugo. Umugabo natemerako muhindura uburyo bwo gufasha, ntuzabe umwana. uzashake compte yawe personally maze ujye witeganyiriza numwana wawe. Be vigirant sister, Lol . For more advice, please contact me via 0722748110. Kanda hano umusubize
rero madam ibyo bintu birababaje inama numva nakugira emera uzane abajyanama murugo kuko icyo kibazo kirakomeye ntabwo urukundo gusa harimo n,ubugoryi ibaze ayo mahirwe mufite yo kubona ayo ma cash?umugabo wawe akeneye kugirwa inama ndumva mwakabaye mumaze kugera kuri byinshi fata icyemezo hakiri kare kandi nta n,ubwo umugabo wawe agukunda nukuri kugera ubwo avuga ngo wowe n,umwana ntacyo mumubwiye?my god njyewe ndagusabye va kumuntu nta n,icyo azakumarira yazaba nyirabayazana w,ubutindi urakoze Kanda hano umusubize
Uwambaye ikirezi ntamenya ko cyera koko! Abagore batekereza nkawe si benshi! Umuryango mugari umuntu avukamo ni ngombwa kuwufasha ariko uza ubwa kabiri ni ukuvuga nyuma y'umuryango wawe bwite (umugabo,umugore n'abana) igisubizo rero ndabona wacyitangiye: gufungura konti yawe y'umwihariko ukamureka akajya yonona umushahara we wonyine. Witegure ariko guhangana n'ingaruka zabyo kuko ashobora kubibona nko kumuganza ariko nabona ntayindi choice kuko nk'uko ubivuga akazi gashobora guhagarara cyangwa bikagenda ukundi uretse nabibifuriza ariko bibaye ingaruka ni wowe n'umwana zageraho cyane kuko we hari ubwo yahita yishakira uwaryibitseho (abagabo ndabazi nanjye ndiwe) n'abo wishyurira hari ubwo batakureba n'irihumye kuko burya ngo uwiturwa ineza n'uwo yayigiriye aba agira Imana! Nta kwirangaraho rero! I believe that by considering all these angles you will come up with a decision, rember we do not decide to please people but to help ourselves! Kanda hano umusubize
UMVA MUVANDI SHIKAMA USENGE?? IMANA UMUSENGERE IMANA IRAGU TABARA NIBA UKENEYE AMASE NGESHO NDI RUSIZI HAMAGARA KUTEL. 0725214880 0735989869 MURAKOZECYANE GOD BLEESS YOU! Kanda hano umusubize
Umva Nshuti Nakugira Inama Yogufunguza Conte Yawe Muriyiminsini Ukwimenya Nanjyeni Uko. Kanda hano umusubize
madam. mpamagara nkugire Inama 0723337809 Kanda hano umusubize
mpamagara nkugire inama rwose 0723337809 Kanda hano umusubize